له‌مڕۆوه ته‌نیا لامپی که‌ممه‌سره‌ف ده‌فرۆشرێت - Radio Sweden Kurdish - رادیۆی سوید Radyoya Swêdê | Sveriges Radio\nله‌مڕۆوه ته‌نیا لامپی که‌ممه‌سره‌ف ده‌فرۆشرێت\nبڵاو کرایه‌وه tisdag 1 september 2009 kl 14.24\nله‌مڕۆوه فرۆشگه‌کانی سوید نابێ وه‌ک پێشوو لامپی ئاسایی بفرۆشن، جگه له‌و لامپانه‌ی له عه‌مباردا ماونه‌ته‌وه. هۆیه‌که‌ی ئه‌وه‌یه که به پێی بڕیاری یه‌کێتیی ئه‌ورووپا، لامپه کۆنه‌کان ده‌بێ ورده ورده جێی خۆیان بده‌ن به‌و لامپانه‌ی وزه‌ی که‌م مه‌سره‌ف ده‌که‌ن.\nله دوکانێکی لامپفرۆشیدا له گه‌وره‌شه‌قامی ستوورگاتانی ڤێکخوێ، له ئێستاوه قه‌فه‌زه‌ی لامپه کۆنه‌کان به ته‌واوی چۆڵ بوون. سۆفیا بۆڵمگرێن خاوه‌ن فرۆشگه‌که‌یه، ئه‌و ده‌ڵێ ئێمه گه‌لێ مشته‌ریمان هه‌یه که نیگه‌رانی ونبوونی یه‌کجاریی ئه‌و شۆق و گه‌رمایه‌ن که لامپه ئاساییه‌کان ده‌یبه‌خشن.\nبۆڵمگرێن ده‌ڵێ له لامپه که‌ممه‌سره‌فه‌کاندا ئه‌م گوڕ و گه‌رمایه نابینرێ و شۆقه‌که‌یان زۆر سارد و سڕه.\nلامپه نوێیه‌کان که‌ممه‌سره‌فن بۆ وێنه له چاو لامپێکی زۆر ئاسایی چل وات، ته‌نیا حه‌وت وات کاره‌با مه‌سره‌ف ده‌که‌ن. له ناو ئه‌و لووله باریکه‌ی ناو لامپه که‌ممه‌سره‌فه‌کاندا، ماده‌ی قه‌ده‌غه‌کراوی جیوه هه‌یه که پاش هه‌ڵکران، ده‌بێته گاز و ڕووناکی ده‌دات. جیوه‌ش ژارێکی ژینگه‌تێکده‌ره، بۆیه زۆر گرنگه که هه‌وڵ بدرێ ئه‌و جۆره لامپانه کاتێ گه‌رمن نه‌شکێن و جیوه‌که‌یان بڵاو نه‌بێته‌وه.\nسۆفیا بۆڵمگرێن ده‌ڵێ بێت و ئه‌و لامپانه بشکێن، به گوێن ئه‌و ڕاسپارییه‌ی پێمان کراوه تا بیده‌ینه مشته‌رییه‌کانمان، ده‌بێ ده‌سبه‌جێ ده‌رگا و په‌نجه‌ره‌کان بکرێنه‌وه و هه‌وای ژووره‌که بگۆڕدرێ. به هیچ جۆرێک نابێ به گه‌سکی کاره‌بایی، دامسوگارێ، جیوه‌که تۆزمژ بکرێت چونکه دیسان ده‌گه‌ڕێته‌وه ناو هه‌وا و زیانباره. له‌تکه شووشه‌کان ده‌بێ پاش کۆکردنه‌وه بخرێنه ناو کیسه‌یه‌ک و بدرێنه ناوه‌ندگه‌لی سوودلێوه‌رگرتنه‌وه‌ی سه‌ر به کۆمۆن که کارمه‌ند تێیاندا کار ده‌کات (kommunalt bemannade återvinningscentraler). دیاره گشت لامپه‌کانی ئاسایی، که‌ممه‌سره‌ف و لووله‌یی ده‌بێ بدرێنه ئه‌و شوێنانه.\nکاتارینا گۆردفێڵد له ناوه‌ندی زانستیی یۆتێبۆری ده‌ڵێ هه‌ڵمژینی جیوه‌ی بۆ جارێک زیانێکی وای نییه ته‌نانه‌ت بۆ منداڵانیش به‌ڵام بێتوو هه‌شت سه‌عات له ڕۆژدا سه‌روکارت له‌گه‌ڵ ئه‌م جیوه‌یه هه‌بێت و هه‌وای ژووره‌که‌ش نه‌گۆڕدرێ ئه‌وا زیانی جیدیی به‌دواوه‌یه.\nبه‌ڵام ئه‌و جیوه‌یه‌ی پاش گه‌رمبوون و شکانی لامپه‌که بڵاو ده‌بێته‌وه، ساختومانی ڕێکخستنه‌که‌ی تێکده‌چێ و چیدی وه‌ک جیوه‌ی مێتیل ناچێته ناو له‌شه‌وه و بۆیه‌ش زیانێکی وای بۆ له‌ش نییه.\nکاتێ جیوه بێته ناو چه‌رخه‌ی ژینگه‌وه ده‌گۆردرێ به جیوه‌ی مێتیل که ئه‌ویش بۆ وێنه له ڕێگه‌ی خواردنی ماسیی ئالووده‌وه ده‌توانێ بێته ناو له‌شی ئینسانه‌وه. ئه‌م جیوه‌یه زیان به مرۆڤ ده‌گه‌یێنێ و هه‌ندێ نه‌خۆشی به‌دواوه‌یه بۆ نموونه گرفتی تێگه‌یشتن دروست ده‌کات، له‌شله‌رزه‌ی پێوه‌یه و مێشک دوجاری گرفت ده‌کات. که‌چی ئه‌و جیوه‌یه‌ی له ناو لامپه که‌ممه‌سره‌فه‌کاندا به‌کارده‌هێنرێت به پێی قسه‌کانی کاتارینا گۆردفێڵد له ناوه‌ندی زانستیی یۆتێبۆری، له جۆری ئه‌و جیوه زیانباره نییه.\nبه‌ڵام ئه‌وه‌ی ده‌بێ له به‌رچامان بێت ئه‌وه‌یه که جیوه‌ی ناو ئه‌م لامپانه نابێ به هیچ جۆرێک بێنه ناو ژینگه‌ی مرۆڤه‌وه.\nکاتارینا گۆردفێڵد له ناوه‌ندی زانستیی یۆتێبۆری ده‌ڵێ لامپه که‌ممه‌سره‌فه‌کان ده‌بێ\nبدرێنه ناوه‌ندگه‌لی سوودلێوه‌رگرتنه‌وه‌ی سه‌ر به کۆمۆن که کارمه‌ند تێیاندا کار ده‌کات، نه‌ک ئه‌وه‌ی بخرێنه ناو زبڵدانه ئاساییه‌کانه‌وه و جارێکی دی بگه‌ڕێنه‌وه بۆ ناو له‌شی مرۆڤ.\nڕاسته که لامپه نوێیه‌کان کاره‌بایه‌کی که‌متر به‌کار دێنن و خه‌رجی بنه‌ماڵه‌کان که‌مده‌که‌نه‌وه به‌ڵام به کاتارینا گۆردفێڵد له ناوه‌ندی زانستیی یۆتێبۆری بێ، ده‌بێ ئێمه وه‌ک پێشوو له پاشه‌که‌وتکردنی کاره‌بادا چالاک بین و ئه‌وه‌شمان له بیر نه‌چێ که حه‌تمه‌ن لامپه کۆنه‌کان، کۆ که‌ینه‌وه و بیده‌ینه ناوه‌نده‌کانی سوودلێوه‌رگرتنه‌وه.\nسۆفیا بۆڵمگرێن خاوه‌ن فرۆشگه‌که‌ی لامپ له ڤێکخوێ ده‌ڵێ لامپه نوێیه‌کان له چاو ئه‌وانی ئاسایی، نرخیان زۆرتره به‌ڵام به به‌کارهێنرانی زیاتر هه‌م نرخیان داده‌شکێ، هه‌م به هۆی ته‌مه‌نی گه‌لێ زیاتر و مه‌سه‌ره‌فی کاره‌بای که‌متر، زۆر هه‌رزانتر ده‌که‌ون.


Book Launch of ‘the Kurdish State’\nيسرني ان اعلمكم ان كتابي "الدولة الكوردية" قد تمت طباعته بعد ان عملت عليه اكثر من عشر سنوات من البحث والتقصي... وان ما تمت كتابته حتى الآن عن الشعب الكوردي ليست سوى تشخيص للقضية الكوردية ووصف كوردستان وجبالها ووتعداد صفات الشعب الكوردي ومآسيه... اما في كتابي هذا فقد كتبت عن العوائق التي اعترضت قيام الدولة الكوردية والاهم اني كتبت حول كيفية قيام الدولة الكوردية...\nالكتاب على تلفزيون الجزيرة في 3-3-2017 على الرابط التالي:\nويسرني دعوتكم واهداؤكم نسخة من الكتاب في الساعة الثانية من بعد ظهر يوم السبت في 25 آذار 2017 على العنوان التالي:\nI am pleased to invite you to Book Launch of ‘the Kurdish State’ and to receive a copy of the book at 2 pm on Saturday 25 March, 2017 at the following address:\nQuaker-Hammersmith Friends House\nاقرب محطة الانفاق\nRavenscourt Park و Hammersmith.\nوكذلك الحافلات ذوات الارقام التالية والتي تقف امام بناية بلدية همرسميث:\n27, H91, 266, 267, 391.\nلمزيد من المعلومات الاتصال بالهاتف التالي:\nلعلمكم لقد ارسلت معظم النسخ الى كوردستان حيث يتم توزيعها على المكتبات العامة ومكتبات الجامعات والمراكز الثقافية وقيادات الاحزاب والمنظمات الكوردية في كافة مدن اقليم كوردستان...\nففي يوم السبت القادم سيتم توزيع ما تبقى من النسخ وهي الفرصة الاخيرة لإستلام نسخة مجانية من الكتاب... اما ارسال الكتاب فيما بعد سيتم عن طريق الحصول على طباعة الكتاب نسخة عند الطلب حيث تطلب المطبعة حوالي عشر جنيهات استرلينية لطباعة النسخة الواحدة وان اجرة البريد الى اوروبا اكثر من خمس جنيهات استرلينية اي المجموع 15 جنيه ونظرا للطلبات على الكتاب تزيد على المائة طلبية لحد الآن وهذا ليس بالامكان تلبية الطلبات لكلفتها العالية... لذا استلام نسختكم يوم السبت القادم هي الفرصة الاخيرة لاستلام نسخة من الكتاب وبدون مقابل...\nعلى الاخوة الذين يطلبون نسخة من الكتاب فيما بعد عليهم تحويل مبلغ 15 جنيه استرليني على الحساب البنكي التالي في بريطانيا :\nIBAN GB44 BARC 2035 9040 0289 67\n558 جار خوێندراوه‌ته‌وه\nپرسەی باجی کاک ئاریان حەمە کەریم لە مالمۆ...\nپرسەی باجی (دایکی دووەم) ی کاک ئاریان حەمە کەریم زاوای گوڵزار خان ومامۆستا تەها لە ماڵی خۆیانە. ڕۆژی یەکشەممە 2018.5.20 کات 15.00 - 18.00 ئەدرەس stensjögatan 34 قاتی دووەم درێژه ...\nیەکەم ساڵیادی کۆچی دوایی نەوشیروان مەستەفا لە یۆتۆبۆری...\nساڵیادی لەسێدارەدانی لەیلا قاسم لە ستۆکهۆڵم...\nبە بۆنەی 44 هەمین ساڵی لە سێدارە دانی لەیلا قاسم لە ڕۆژی 1974.5.12 دا یەکێتی ژنانی کوردستان لە ستۆکهۆڵم کۆڕێک ساز دەکا. درێژه ...\nپرسەی باوکی کانی خان خێزانی کاک بەختیاری شەهید عەبدولڕەزاق لە مالمۆ...\nپرسەی باوکی کانی خان خێزانی کاک بەختیاری شەهید عەبدولڕەزاق لە ڕیسۆرانتی توانایە لە سوێدەرڤێرن. پرسەی پیاوان. ڕۆژی یەکشەممە 2018.5.13 کات 15.00-17.00 پرسەی ژنانیش لە ماڵێ خۆ درێژه ...\nخۆپیشاندانی( نا بۆ سێدارە ) لە مالمۆ...\nکوردی/فارس/sewedish بانگەوازی: نا بۆ سێدارە. ئازادی بۆ بەندکراوانی سیاسی. لە ساڵرۆژی شەهید بوونی شیرین عەلەمهۆلی،فەرزاد کەمانگەر،فەرهاد وەکێڵی و عەلی حەیدەریان کە لە ٩ی مەی س درێژه ...\nهەندێک زانیاری گرنگ بۆ ئەو عیراقیانەی ئەیانەوێت لەدەرەوەی عیراق بەشداری لەهەڵبژاردنەکان بکەن...\nهەندێک زانیاری گرنگ بۆ ئەو عیراقیانەی ئەیانەوێت لەدەرەوەی عیراق بەشداری لەهەڵبژاردنەکان بکەن سەبارەت بەو بەڵگەنامانەی ڕۆژی پێنج شەمە ۰٥/۱۰و هەینی ۲۰۱۸/۰٥/۱۱ مەرجە پێیان بێت هەرکەس درێژه ...\nناونیشانی بنکەکانی دەنگدان بۆ پەرلەمانی عێراق لە باشووری سويد...\nناونیشانی بنکەکانی دەنگدان بۆ پەرلەمانی عێراق لە باشووری سويد Malmö 1- Barium gatan 29 بەرامبەر بازاڕی عەبدوس 2-Adlerfelt vägen 4 پشت سەنتەری ڕۆسنگۆرد 3-Amiralsgatan 35 ت درێژه ...\nکۆبوونەوەی ساڵانە(کۆنفراس)ی ئەندامانی پێگەی ڕۆشنبیری کوردی ئۆتاوا...\nکۆبوونەوەی ساڵانە(کۆنفراس)ی ئەندامانی پێگەی ڕۆشنبیری کوردی ئۆتاوا دوای تێپەڕبوونی ساڵێک بەسەرتەمەنی کارو چالاکیەکانی پێگەی ڕۆشنبیری کوردی ئۆتاوا؛ پیرۆزبایی لەسەرجەم ئەندامانی پێگە درێژه ...\nئاهەنگێکی گۆرانی وموزیک لەمالمۆ ساز دەکرێ...\nکۆمەڵەی ئێراقی لە مالمۆ ئاهەنگێکی گۆرانی و موزیک ، لە فۆڵکس پارکی مالمۆ سازدەکات. ڕۆژی شەممە 2018.5.5 کات 18.00 ئێوارە هاتن بۆ هەموان و بێبەرامبەرە درێژه ...\nمیوانی سه‌رهێڵ: 144\nکۆی سه‌ردان: 16750989


كایا خزر پوور، خانمه مۆدێل و شاجوانی ئێران و كاندید بۆ شاجوانی ئاسیا له ڤێتنام له چاوپێكه‌وتنێكدا رایگه‌یاند كه ئه‌گه‌ر له‌و كێبڕكێیه‌دا به‌شدار بێت به‌هیچ شێوه‌یه‌كی به جلی کەنار دەریا و جلی ژێره‌وه ده‌رناكه‌وێت.\nكایا له به‌رنامه‌یه‌كه‌كی كه‌ناڵی ئێن تی ڤی رایگه‌یاند كه هه‌رچه‌نده به به‌رده‌وامی دانیشتووی هه‌رێمی كوردستانه، به‌ڵام تاكه كاندیدی ئێرانه بۆ ئه‌و كێبڕكێیه و له‌ماوه‌ی دوو مانگی داهاتوودا به‌شداریی تێدا ده‌كات.\nله وه‌ڵامی پرسیارێكدا كه پێی ده‌وترێت، وادیاره شه‌رم ده‌كه‌یت، ئه‌ویش له وه‌ڵامدا ده‌ڵێت: "شه‌رمم شكاوه"، سه‌باره‌ت به بوونی خۆشه‌ویستێك له ژیانیدا، ده‌ڵێت تائێستا خۆشه‌ویستی نییه.\nسه‌باره‌ت به له‌به‌ركردنی جلی ژێره‌وه و جلی سەر کەنار دەریا له كێبڕكێیه‌كه‌دا، كایا رایگه‌یاندووه كه له‌به‌ر ئه‌وه‌ی ئێرانییه و له داهاتوودا كێشه‌ی بۆ دروست ده‌بێت، بۆیه بڕیاری داوه به‌جلی ژێره‌وه ده‌رنه‌كه‌وێت و بیری لەوەش کردووەتەوە كه چۆن له‌و بڕگه‌یه خۆی لابدات.\nئه‌م بابه‌ته 28120 جار خوێنراوه‌ته‌وه


دەیانەوێت بەدەردی عەللاوی بەرن .. جوڵەیەکی پەرلەمانی هەیە بۆ ڕێگرتن لە سەرکەوتنی زورفی\n18/03/2020 594 جار خوێندراوه‌ته‌وه\nبەپێی زانیارى سەرچاوەیەکی ئاگادار لەپەرلەمانى عێراق لەئێستادا جوڵەیەکی پەرلەمانی لەڕێگای ١٢٠ پەرلەمانتارەوە دەستیپێکردووە بۆئەوەی شکست بە راسپاردنی عەدنان زورفی بهێنن کە رۆژی سێشەممە لەلایەن سەرۆک کۆمارەوە بۆ پێکهێنانی کابینەی نوێی حکوومەت راسپێردا.\nئەو پەرلەمانتارانە دەیانەوێت زورفى تووشی هەمان چارەنووسی محەمەد تۆفیق عەللاوی بکەن بەوەی نەتوانێت لەپەرلەماندا متمانە پەرلەمانتاران وەربگرێت.\nئەو سەرچاوانە باسیان لەوە کردووە لەماوەیەکی نزیکدا هەڵوێستێکی یەکگرتوو لەلایەن ئەو ١٢٠ پەرلەمانتارەوە دەردەچێت کە تێیدا راسپاردنی عەدنان زورفی رەتدەکەنەوە، هەروەک ئاماژەى بەوەکردوە، ئەو جوڵە پەرلەمانییە ئومێدی ئەوەیان هەیە ٥٠ پەرلەمانتاری تریش بێتە پاڵیان بۆئەوەی بتوانن لە پەرلەمانەوە شکست بە سەرۆک وەزیری راسپێردراو بهێنن .\nدوای ئەوەی رۆژی سێشەممە عەدنان زورفی لەلایەن سەرۆک کۆمار بەرهەم ساڵحەوە بۆ پێکهێنانی کابینەی نوێی حکوومەتی عێراق راسپێردرا هەندێک لایەن دژ بەو هەنگاوە بوون بەجۆرێک هەریەک لە هاوپەیمانی فەتح و دەوڵەتی یاسا و هەردوو کوتلەی عەقد و نەهجی نیشتیمانی بەیاننامەیەکی هاوبەشیان دەرکرد.\nهەردوو هاوپەیمانیەتیەکە ئاماژەیان بۆ ئەوە کردووە کە ئەو هەنگاوەی سەرۆک کۆمار ناویەتی چوارچێوە دەستووری و عورفە سیاسییەکانی پێشێل کردووە بەوەی رەتیکردۆتەوە پاڵێوراوی کوتلەی گەورەی پەرلەمانی رابسپێرێت ، هەروەک بەڵێنی ئەوەشیانداوە هەموو ڕێکارە یاسایی و سیاسی و جەماوەرییەکان بگرنەبەر بۆ راگرتنی لێکەوتەکانی ئەو راسپاردنە .\nهەروەک لای خۆیەوە رەوتی حیکمەی نیشتیمانی بەسەرۆکایەتی عەممار حەکیم رایگەیاندووە کە دژ بە میکانیزمی راسپاردنی عەدنان زەرفییە بۆ پێکهێنانی کابینەی نوێی حکومەت و پارێزی بەرانبەر بەو رێگایە هەیە کە لە راسپاردنەکەدا پشتی پێبەستراوە .


گوڵان میدیا - هەولێر خۆی بۆ ساڵی نوێ ئامادە دەكات\nكوردى عربى Kurdî English Today : Sun May 26 2:33:29 AST 2013\n25/05/2013 : 21:02:20 سبه‌ی گۆرِی به كۆمه‌ڵی كارگه‌ی قیر هه‌ڵده‌درێته‌وه25/05/2013 : 21:00:33 وه‌زیری ته‌ندروستی فیدرال: عێراق سه‌ركه‌وتوو بوو له تێپه‌راندنی برِیاریك كه ئیسرائیل به خرابی باری ته‌ندروستی فه‌له‌ستین توَمه‌تبار ده‌كات25/05/2013 : 20:19:12 سه‌رۆكی هه‌رێمی كوردستان پێشوازی له سه‌ماحه‌تی سه‌ید محه‌مه‌د ئه‌لحه‌یده‌ری و شاندی یاوه‌ری ده‌كات25/05/2013 : 20:16:28 سەرۆکی هەرێمی کوردستان سەرۆکایەتیی ئەنجوومەنی وەزیرانی ڕاسپارد بە هانای زیانلێکەوتووانی ڕووداوەكه‌ی بازاڕی کوتاڵفرۆشانی شاری دهۆک بچێ25/05/2013 : 14:11:33 به‌بۆنه‌ی یادی شه‌هیدانی شه‌قلاوه، گۆرِستانى (23) شه‌هیدانى شه‌قلاَوه نۆژه‌ن كرایه‌وه25/05/2013 : 12:59:28 نێچیرڤان بارزانی بۆVOA: توركیا و پەكەكە ئەوەندە چوونەتە پێش كە زۆر زەحمەت دەبێت بگەڕێنەوە دواوە25/05/2013 : 10:32:19 ئاگەهداریەك ژ نوونەراتیا حكومەتا هەرێما كوردستانێ ل ئەلمانیا25/05/2013 : 10:30:38 لە چۆمان یارمەتی و هاوكاری بۆ كوردانی ڕۆژ ئاوا كۆدەكرێتەوە25/05/2013 : 09:45:03 حه‌سه‌ن عه‌له‌وى: مه‌سعود بارزانى بۆ كورد و عێراق و ناوچه‌كه گرنگه25/05/2013 : 09:43:29 زیاتر له 70 بڕوانامه‌ی ساخته له زانكۆ ئه‌هلییه‌كانی هه‌رێم ئاشكرا كراوه\nبەڵێ نەخێر كۆتایی نایەت، لاواز دەبێت هەولێر خۆی بۆ ساڵی نوێ ئامادە دەكات رێكەوتی دابه‌زاندن: 16/12/2012 : 12:46:43\n16ی کانوونی یەکەم/دیسەمبەر(گوڵان میدیا)- بە چەندین جۆری ڕووناكی و یاریی ئاگرین، پایتەخت لە پێشوازیی ساڵی نوێدا دەبێت.\nجێگری پارێزگاری هەولێر تاهیر عەبدوڵڵا دەڵێ، ئامادەكاریی تەواو بۆ پێشوازی لە ساڵی 2013 كراوە و بۆ ئەو مەبەستەیش بڕی 120 ملیۆن دینار بۆ جوانكاری و یاریی ئاگرین تەرخان كراوە.\nجێگری پارێزگاری هەولێر، ئەوەیشی خستە ڕوو كە لە بواری ئەمنی و پاراستنی سەروسامانی هاووڵاتیان لە لایەن لیژنەی تایبەتەوە گشت ئامادەكارییەكان كراوە.\nئامادەكاریی بۆ پێشوازیكردنی ساڵی تازە وەك نەریتێك لە شاری هەولێر بەڕێوە دەچێت، كە تێیدا شەقامەكان دەڕازێنرێنەوە و یاریی ئاگرین و چەندین چالاكیی دیكە لە لایەن حكوومەت و كەرتی تایبەتەوە پێشكەش بە هاووڵاتیان دەكرێت. ئه‌م بابه‌ته (151) جار بینراوه\tهیچ كۆمێنتێك نه‌دۆزرایه‌وه\nژماره‌ی سه‌ردان : 19920345


ڤیدیۆ: تره‌مپ گاڵته به‌م دیمه‌نه‌ی بايدن ده‌كات\nپێش 4 هەفتە ژمارەی بینراو 205\nتره‌مپ گاڵته به‌م دیمه‌نه‌ی بايدن ده‌كات\nسه‌رۆكی پێشووی وڵاته یه‌كگرتوه‌كانی ئه‌مه‌ریكا" دۆناڵد تره‌مپ" نه‌یهێشت ئه‌و هه‌له‌ی كه‌وتۆته به‌رده‌ستی له‌ده‌ستی ده‌رچێت له‌باره‌ی ڤیدیۆیی كه‌وتنی چه‌ند جاره‌ی "جۆ بایدن" له‌سه‌ر قادرمه‌ی فڕۆكه كه ڕۆژی هه‌ینی ڕابردوو به‌سه‌ری هات.\nله‌دوای بڵاوبوونه‌وه‌ی ڤیدیۆیی چه‌ند جارێك كه‌وتنی بایدن هه‌موان پرسیاری ئه‌وه ده‌كه‌ن ئاخۆ ته‌ندروستی بایدن باشه، له‌سه‌ر ئه‌م بابه‌ته كۆشكی سپی به فه‌رمی وه‌ڵامی ئه‌م بابه‌ته‌ی داوه‌ته‌وه و ئاشكرای كردوه كه سه‌رۆك له باشترین دۆخی ته‌ندروستیدایه و بایدنی ته‌مه‌ن 78 ساڵ ته‌نها به‌هۆی ئه‌و با تونده‌ی له ناوچه‌ی " ماریلاند" هه‌بووه توشی ئه‌و حاڵه‌ته بووه.\nتره‌مپ له‌سه‌ر ئه‌م دۆخه‌ی تره‌مپ گومانی هه‌یه له توانای جه‌سته‌ی و مێشكی بایدن و ده‌ڵێت" بڕوا ناكه‌م توانای بڕیاردانی هه‌بێت" و به‌دووری نازانێت دیموكراتیه‌كان ده‌سه‌ڵاتی بایدن بده‌نه كامالا هاریس ی جێگری و به جۆی خه‌واڵوو ناوی ده‌بات.


قەدەغە كراوەكانی مەككەو مەدینە (محظورات الحرمین) کامانەن؟: ماڵپەڕی وەڵامەکان\nحەج و عومرەقەدەغە كراوەكانی مەككەو مەدینە (محظورات الحرمین) کامانەن؟\nقەدەغە كراوەكانی مەككەو مەدینە (محظورات الحرمین) کامانەن؟\nخوای پەروەردگار چەند تایبەتمەندیەكی بەخشیوە بەشاری مەككەو مەدینە، بەشێوەیەكی وەها كە خێری خوا پەرستی لە دوو مزگەوتەكە زیاتر لە شارەكانی تر، ئەمەش ڕێزێكی گەورەیە كە خوای گەورە لەم دوو شارەی ناوە، ئەم شتانەش كە قەدەغەن لەم دوو شارە بریتین لەمانە:\n1. ڕاو كردنی ئاژەڵ و باڵندە ، هەروەها ڕاونانیان و هەڵفڕاندنیان یاخود هاوكاری كردن لەسەر ئەو كارە.\n2. بڕینی ڕووەك یان دڕك تەنها ئەوە نەبێت كە بڕینی زەروری بێت.\n3. هەڵگرتنی چەك تیایاندا.\n4. هەڵ گرتنەوەی شتی وون بوو بە نیسبەت حاجی دروست نیە. وەك پێڵاوو نەعل و جانتاو شتی تریش...\nجا هەر كەسێ هەر كام لەم قەدەغە كراوانە بكات ، ئەوە گوناهبار دەبێت و پێویستە داوای لێ بوردن بكات لە خوا، وە ئەگەر ڕاوكردنەكە لە لایەن كەسێكەوە بێت كە لە ئیحرامدایە ئەوە خوێنی كەوتۆتە سەر.\nكەواتە چونكە ئەو شتانە قەدەغەكراون لەو دوو شارە بۆیە پێیان دەوترێت ( الحرمین ) واتە ئەو دوو شارەی كە هەندێ شتیان تێدا حەرام كراوەو ڕێزێكی تایبەت و بەرزیان لێ نراوە.\nحوکمی دووبارە و چەند بارە کردنەوەی عومرە ئەو کارانەى کە خێرى حەج کردنى هەیە جل و بەرگى تایبەتی ئافرەتان لە کاتی ئیحرامدا ئەو زیکرانەی لە کاتی حەج و عومرەدا دەخوێندرێت حوکمى ئەو ئافرەتە چیە کە حەج ئەنجام دەدات بە بێ مەحرەم؟\nسەردان: ١,٣٩٢ بەش: حەج و عومرە\nپرسیاری دواترئەو خوێنانەی (سەر بڕینی حەیوان) كە لە حەجدا واجب دەبن کامانەن ؟پرسیاری پێشترفەزڵی شاری مەدینە و چۆنێتى سەردانى مزگەوتى پێغەمبەر صلى الله علیه وسلم


لە کاتێکدا ڤایرۆسی کۆرۆنا ڕۆژانە لە ھەرێم نزیکەی ٣٠ کەسێک دەکوژێت و بڵاوبوونەوەشی نەک تەنھا بەردەوامە بەڵکو لە دۆخێکی ھێجگار ترسناکدایە، لەوکاتەدا ھەستنەکردن بە بەرپرسیاریەتیی و گاڵتەکردن بە ژیانی خەڵک، لەلایەن ئۆرگان و کەسایەتییە حیزبییەکانەوە، لە چڵەپۆپەدایە. کۆکردنەوەی ئەو ژمارە زۆرە لە خەڵک بۆ یادکردنەوەی ڕیفراندۆم لە ھەولێر لەلایەن ڕێکخراو و ئۆرگانە حیزبیی و حکومییەکانەوە نیشاندەری ئەم ڕاستییە ترسناکەن. یادکردنەوەی یەکێک لە کارەساتە سیاسییە ھەرە گەورەکانی دونیای دوای ڕاپەڕین، کارەساتی ئەنجامدانی ڕیفراندۆمێکی بێپلان و بێستراتیژ و بێبیرکردنەوە، کە بناغە سەرەکییەکەی سایکۆلۆژیای شەخسیی سەرۆکی پارتی خۆی بوو.\nوەکچۆن ڕیفراندۆم کردەیەکی سیاسیی پێشوەخت دۆڕاو و نابەرپرسیاربوو، پابەستبوو بە تێنەگەیشتن لە سادەترین پێدراوە سیاسیی و ئیقلیمیی و جیھانییەکان. بەھەمان شێوە یادکردنەوەی ڕیفراندۆمەکەش بەو شێوەیەی لە ھەولێر بینیمان، لەناو ئەم پەتا ترسناک و بەربڵاوەی کۆرۆنادا، لە ھەمان نابەرپرسیارێتیی و تێنەگەیشتنەوە سەرچاوەی گرتوە. ھەردووکیان دوو دەرکەوتی نابەرپرسیاری ئیشکردنی ھەمان عەقڵیەت و ھەمان تێنەگەیشتنی سیاسییە.\nکۆرۆنا ھەڕەشەیەکی گەورەیە بەقەبارەی ھەڕەشەی ئەو عەقڵیەتە سیاسییە حوکمڕانەی لە ھەرێمدا دەستبەکارە و گاڵتەکردن بە ژیانی خەڵک بەشێکی گرنگ و بنەڕەتیەتیی. یادکردنەوەی ھەڵە بە ھەڵە و نابەرپرسیارێتیی بە نابەرپرسیارێتیی ئەو ھەڵسوکەوتەیە بەردەوام لەم فۆرمە لە حوکمڕانیی و لەم تایپە لە سیاسییەوە دەیبینین. ڤلادیمێر لینینی سەرکردەی شۆڕشی ئۆکتۆبەر، لە وتەیەکی زۆر بەناوباگدا دەڵێت: ”سیاسیی باش ئەو کەسە نییە کە ھەڵە ناکات، بەڵکو ئەو کەسەیە کە ھەڵەی ستراتیژیی ناکات“. ھەم ڕیفراندۆمەکە خۆی و ھەم یادکردنەوەی لەناو ئەم پەتای کرۆنایەدا، ھەڵەی سادە و ئاسایی نین و نەبوون، بەڵکو ھەڵەی ستراتیژیی و زەبەلاحن. ھەڵەیەک کە تەنھا لە نەزانین و نەخوێندەوارییەوە نایەن، بەڵکو لە گاڵتەکردن بە ژیان و لە بێنرخ و بێبەھاکردنی ژیان و گوزەرانی مرۆڤەکانەوە سەرچاوەدەگرێت. ھەر سیاسەتێک ڕێزی مرۆڤ و ڕێزی ژیانی لانەبێت، ئەو ھەڵانەی کە ئەنجامیانئەدات، ھەڵەی ستراتیژیی دەبن.\nئەم وێنانە لەناو ئەم پەتای کۆرۆنادایە حیکایەتی ئەو بێڕێزیی و بێنرخکردنەی مرۆڤ و ژیانمان نیشانئەدات. حیکایەتی دەسەڵاتێک خۆنمایشکردن و یادکرنەوەی ھەڵەکانی لە پاراستنی ژیانی مرۆڤەکان بەلاوە گرنگترە.\nئابوریی زوڵم: تێکەڵبوونی ڕێنتی نەوت و جەنگ بەیەکتریی\nدەربارەی یاسا و یاساشکێنی\nدەربارەی دەسەڵاتی داوەریی\nکاتێک سیاسیەکان وەک شاعیرەکان قسەدەکەن\nڕۆمانسیەت و ھەڵاتن بە ھەزارپێ لە بەرپرسیاریەت\nلە خۆپیشاندانەوە بۆ ڕاپەڕین: دۆخی ئەمڕۆکەی ھەرێم\nدۆڕاندان لە نێوان جۆن مەکاین و دۆڵاند ترامپ دا\nجیھادی ” مرۆڤە زیادەکان “\nجیهادی "مرۆڤە زیادەکان" (بەشی یەکەم لە دوو بەش)\nفەرەنساو موسڵمانەکانی: سەرنجێکی کورت لەپەیوەندیی نێوان ئیسلام‌و تێرۆر\nمرۆڤ بۆ دەبێت بە نووسەر؟\nوێنەکان چیمان پێدەڵێن؟\nدانپیانان لە ژوورە تاریکەکاندا\nوێنە.. نوێترین دەرکەوتنی جیهان هاشم لە مانگی ڕەمەزاندا\nوێنە.. چۆپی فەتاح لەگەڵ دایکی دەردەکەوێت


له به‌رژه‌وه‌ندی و زامنی پاراستنی ده‌سکه‌وته‌کانی هه‌رێمی باشوریمانه که به‌ره‌یه‌کی رۆژهه‌ڵاتیش بی سێ ودو لێ کردن و که‌م ته‌رخه‌می وخه‌م ساردی دابمه‌زرێنن. ناوچه‌که به گشتی و بارودۆخی وڵاتانی داگیرکه‌ری کوردستانواته سوریه وئێران له ئێستادا وعێراق وتورکیه‌شیبه‌دواوه باشترین هه‌لێ مێژوویی بۆ راگه‌یاندنی تایبه‌تی جۆره\nسه‌ربه‌خۆیه‌کی بۆ کوردستانی باشوری ره‌خساندوه که قه‌ت ده‌رفه‌تی وا حه‌ساس به‌م چه‌شنه بۆ کورد هه‌ڵنه‌که‌وتوه .\nزۆر پیویست به‌وه‌ش ناکات که ته‌واوی دونیا دانمان پیدا بنیت که دیاره گه‌ر بتوانین پێش راگه‌یاندن ، سه‌رنجی زۆربه‌یان راکێشێن باشتره به‌لام که نه شکرا وه‌ک کۆسۆبۆکه 60 ولاتێک قه‌بوڵیان کردوه له حاڵێکدا روسیه‌ش دژبه‌ریانی ده‌کرد و یان هه‌ر نه‌ىی وه‌ک "قبرس "ی تورک نشین یان" ئۆستیا"ی گورجستانی\nبه‌لام کورد دوستی له دوژمنی زیاتره ئه‌مرۆ به واتایه‌کی تر گه‌ر تورکیه‌ش پێی رازی نه‌بێت هه‌روه‌ک داودئوغلو له کونفرانسی خه‌به‌ری له گه‌ل جان کریدا هێنایه زمان وچون ئه‌وان سیاسه‌ت ده‌که‌ن دیپلوماسیانه گوتی " ئێمه خوازیاری یه‌کیه‌تی عیراقین" و..\nشای" قازی" کوژ دێت وه‌ک ئابا وئه‌ژداده کورد کوژه‌کانی که ئه‌وه‌نده‌ی بیرمان بر ده‌کات هه‌ر له سارمه‌کان وئه‌میرخانه‌کان وهه‌مزه‌ئاغا وسمکۆکان و قازیه‌کان وقاسملوه‌کان و .. به نێوی کورد ئاریایی وچی وچی هه‌ر حیله و که‌ڵه‌ک و فڕ وفێڵیان له کوردی یه‌کنه‌گه‌توویان کردوه که ئێستاشی له گه‌ڵدا بێت ئه‌م نه‌خوشیه سایکۆلۆژییه‌مان بێ چاره‌سه‌ری لێبراوانه وه‌ک ده‌رده‌کورد به‌ری نه‌داوین .\nبه‌ڵی ئێران که ناراسته‌وخۆ به هۆی شیعه‌رگه‌ریه‌وه که جۆره حیزبایه‌تیه‌کی به نه‌زم و دیسیپلینی ئیدئۆلۆژی مه‌زهه‌بیه وای لێ کردن که کوردان مل به مل سه‌دامه‌وه بنێن گه‌رچی کورد خۆشی ئه‌مه‌ی کرد چون له به‌رژه‌وه‌ندیاندا بو که‌چی شیعه‌کان له سه‌نگه‌ره‌کانی پێشه‌وه‌ی شه‌رکه‌دا نه‌بون .به‌ڵی ئاکام وئه‌نجامه‌که‌ی ئه‌وه‌یه که " سه‌در"ی به ئاشکرا په‌روه‌رده‌ی ئێران کوردانی چه‌ند جار فریوداوه روژێک زیاد وروژێک که‌م ده‌کاته‌وه گیسکه‌که‌ی هه‌یاسا سایی چون کورد گوته‌نی " له سه‌ره‌وه یاره له ژێره‌وه ماره " که چی ئێستاشی له گه‌ڵدا بێت هێندێ ساویلکه ماون که هه‌ر به‌قای پی ده‌که‌ن و نازانم بۆ هێنده باوه‌ریان به ئێران وشیعه هه‌یه راست له کاتی ده‌سه‌ڵاتی ئه‌مریکاشدا له عیراق وایان کرد بۆیه نه‌یان توانی ئامانجه ئیستراتیژیه‌کانی کورد بگه‌یه‌ننه مه‌قسه‌د.\nله بیرم ناچێت 30 ساڵی پێش سیاسیه‌کانمان که ده‌یانگوت بریا ئیرتباتمان له گه‌ل حکومه‌تی ئه‌مریکادا ببایه نه‌وه‌ک ئه‌وه‌ی "سیا" به سه‌ر نه‌مر بارزانی هێنا وحیکایه‌تێکیان ده‌گێرایه‌وه که له نه‌مر دوکتور قاسملوم بیستوه واته کاتێ هه‌واڵده‌رێک له بارازانی ده‌پرسێت باشه گه‌ر ئێران پشتتان به‌ردات ئه‌وه چی ده‌که‌ن ئه‌ویش ده‌ڵێت ئێمه‌ش ..ئاوا جێیه‌کمان هه‌یه که دیاره مه‌به‌ستی سازمانی " سیا " بوه نه‌وه‌ک حکومه‌ت که به راشکاوی وبه‌رپرسانه پشتیوانی ده‌کات\nگه‌رچی فاره‌سه‌کان به پیی مێژوو عه‌ره‌به‌کان به " تازی" ناو ده‌به‌ن وره‌فسه‌نجانیش کاتێ که به عه‌ره‌به‌کان ئیران ئیهانه‌تی کرد واته ئه‌وان" هه‌ر ده‌زانن ده‌ف وده‌هۆڵ بکوتن" چ راپه‌رینێک له ناوچه عه‌ره‌ب نشینه‌کان به‌رپا بوو.\nنزار کوێستانی - فینله‌ندا


بەرێوەچوونی سمینارێکی یەکیەتیی لاوان بۆ باس لە سەر کێشە کۆمەڵایەتییەکانی ڕۆژهەڵاتی کوردستان – Lawan\nبەرێوەچوونی سمینارێکی یەکیەتیی لاوان بۆ باس لە سەر کێشە کۆمەڵایەتییەکانی ڕۆژهەڵاتی کوردستان\nبڵاو کراوەتەوە کاروچالاکی, وێنەکان\nبەشی ئاموزشیی یەکیەتیی لاوان لە نۆڕوێژ سمینارێکی بۆ خاتوو سەیران بایەزید حوسێنی بۆ باس لە سەر کێشە کۆمەڵایەتییەکانی ڕۆژهەڵاتی کوردستان پێک هێنا.\nیەکیەتیی لاوانی دێموکڕاتی ڕۆژهەڵاتی کوردستان رۆژی یەکشەممە، 30 ی خاکەلێوە بە بۆنەی ٧٢هەمین ساڵیادی دامەزرانی رێکخراوەکەیان سمینارێکی بۆ باس لەسەر کێشەی ئابووری، مادە هۆشبەرەکا و تەڵاق لە ڕۆژهەڵاتی کوردستان بۆ سەیران بایەزید حسەینی، چالاکی سیاسی و ئەندامی حیزبی دێموکڕاتی کوردستان پێکهێنا.لەو سمینارەدا کە بە بەشداریی ژمارەیەک لە ئەندامانی یەکیەتیی لاوان، ئەندامانی حیزبی دێموکڕات، یەکیەتیی ژنان و کۆمەڵەی کلتوری‌و کۆمەڵێک میوان بەڕێوە چوو، سەیران بایەزید حسەینی لە تەوەری یەکەمی باسەکەیدا کە تایبەت بوو بە کێشەی ئابووری بە دورودرێژی باسی باری خراپی ئابووریی وڵات، به مه‌به‌ست كردنی یارانه‌كان،\nیاسای ماڵیات دان و زیادكردنی تێچووه‌كان، به‌رده‌وامبوونی ئابلۆقه نێونه‌ته‌وه‌ییه‌كان له بواری ئابووری دا به‌سه‌ر وڵاتدا کرد و لەسەر سیاسه‌تی هه‌ڵه به‌رامبه‌ر به چاره‌نووس و ژیانی تاكه‌كانی كۆمه‌ڵگا، سیاسه‌تی وه‌به‌رهێنان له باری جوغرافیایی له ناوچه‌گه‌لێكی دیاریكراو، ده‌كارنه‌خستنی هێز و توانایی مرۆیی له وڵات دا به شێوه‌یه‌كی درووست و،\nله جێدا لێدان و به‌ره‌و پێش نه‌چوونی ره‌وتی په‌ره‌سه‌ندن له وڵاتدا قسەی کرد.\nسەیران بایەزید حوسێنی لە تەوەری دووهەمدا باسەکەیدا تیشکی خستە سەر لایەنە جۆراوجۆرەکانی ئێعتیادو کێشەی مادەهۆشبەرەکان باسی لە هۆكاره‌كانی په‌ره‌سه‌ندنی ماده هۆشبه‌ره‌كان، دابه‌شكردنی كێشانی ماده هۆشبه‌ره‌كان و خووگرتن به ماده هۆشبه‌ره‌كان کردو زیانه لاوه‌كییه‌كان و كاریگه‌رییه‌كانی له‌سه‌ر بنه‌ماڵه‌دا شی کردەوە.\nپێشگرتن، چاودێری و دەرمان‌و چاره‌سه‌ری، كاریگه‌رییه‌كانی ماددەی هۆشبەر له‌سه‌ر بیر و زه‌ینی مرۆڤ و ئه‌نگیزه و وره‌ی تاكه‌كان، كاریگه‌رییه‌كانی ماده هۆشبه‌ره‌كان له بواره‌كانی جینسی و جه‌سته‌یی‌دا، پەرەگرتنی نه‌خۆشیگه‌لی وه‌ك ئایدز و هیپاتیت\nزیانه كۆمه‌ڵایه‌تییه‌كانی وه‌ك نه‌بوونی ئه‌منییه‌ت و ئاسایشێكی ده‌روونی و خۆشبژی‌وی گشتی، زیانه ئابوورییه‌كان له‌سه‌ر دابینكردنی پێداویستییه سه‌ره‌تاییه‌كانی بژیوی ژیان،\nهه‌ست به ناڕاحه‌تی و خۆ به تاوانبار زانینی ئه‌ندامان و سه‌رپه‌رسته‌كان له هه‌مبه‌ر كه‌سانی تووشبوو لەگەڵ هه‌ست به شه‌رمه‌زاری كردن و به‌خۆدا شكانه‌وه له كه‌سانی تووشبوودا چەند تەوەرێکی دیکەی باسەکەی خاتوو سەیران بایەزید حوسێنی بوو.\nسەیران بایەزید حوسێنی لە تەوەری سێهەمی سمینارەکەدا کە تایبەت بوو بە کێشەی تەڵاق، باسی لایەنەکانی تەڵاق‌و لێک جیابوونەوەکانی کردو تیشکی خستە سەر هه‌لومه‌رجی ناله‌باری ئابووری و كۆمه‌ڵایه‌تی بۆ پێكه‌وه ژیان، نه‌بوونی په‌ره‌وه‌رده‌یه‌كی درووست و گونجاو و چوونەسەرێی مامناوه‌ندیی ته‌مه‌نی پێكهێنانی ژیانی هاوبه‌ش لە ئێران‌و کوردستاندا.\nناوبراو تووشبوون به ماده هۆشبه‌ره‌كان، بێكاری، نه‌خوێنده‌واری و نه‌بوونی هه‌لی كاری گونجاو و داهاتوویه‌كی روون‌و خراپی باری ده‌روونی و نه‌بوونی ئەمنیەتی كۆمه‌ڵایه‌تی، ئابووری و سیاسی له كۆمه‌ڵگای بە هۆکارە گرینگەکانی دیکەی پەرەسەندنی تەڵاق‌و لە کەمیدانی پیکهێنانی ژیانی هاوبەش ناوبرد.\nشایانی باسە لە بەشی کۆتایی سمینارەکەدا بەشداربووان بە شێوەی بە هێنانە بەرباسی سەرنج‌و ڕای خۆیان بەشدارییان لە باسەکەدا کرد


ئاکیرا توریاما - ویکیپیدیا، ئینسایکڵۆپیدیای ئازاد\n٥ی نیسانی ١٩٥٥ (تەمەن ٦٧)\nمانگاکا، video game artist، character designer، art director، سیناریۆنووس، نووسەر، illustrator، television producer، دەرھێنەری فیلم\nBlue Dragon، Chrono Trigger، Dr. Slump، Dragon Quest، دراگۆن بۆڵ سووپەر، دراگۆن بۆڵ\nSee list of works of Akira Toriyama\nShogakukan Manga Award (١٩٨١)\nChevalier des Arts et des Lettres (٢٠١٩)\nئاکیرا توریاما (بە ژاپۆنی: 鳥山明، بە ئینگلیزی: Akira Toriyama) نووسەرێکی مانگای ژاپۆنی (مانگاکا) بەناوبانگە، لەدایک بووە لە ٥ نیسانی ۱۹٥٥ لە(ژاپۆن شاری کیوسو، ئایچیی پارێزگای ئایچی)، لە بەناوبانگ ترین کارە مانگاکانی دراگۆن بۆلە ۱۹٨٤. هەروەها کارەکانی کاریگەرییەکی لەسەر پڕۆژە جیهانییەکان هەبووە، وەک ئانمی کوڕە ئاسترۆ.\nهەروەها چەند کەسایەتییەکی یاری کرونو تریجەر وبلو دراگۆن دروست کردووە. و یەکێک لە بەناوبانگترین کارەکانی ئانمی دراگۆن بۆلە کە نازناوی ئەفسانەی وەرگرتووە کە لەساڵی ۱۹٨٤ پەخش دەکرێت تا ئەمڕۆ و ئێستا لەژێر ناوی دراگۆن بۆل سوپەر پەخش دەکرێت.\nلە ساڵی ۲۰۱٥ ئاکیرا توریاما هەڵسا بەڕاگەیاندنی بەشێکی نوێی دراگۆن بۆل و ناوی نا سوپەر و ئەم تەواوکەری ئارک ماجین بو لە فیلمی battle of godsە کە دەچێتە ناو ڕوداوەکانی کۆتا فیلم کاتێک فرێزەر دەگەڕێتەوە و (SSGSS) (Super Saiyan God Super Saiyan دەردەکەوێت کە بریتییە لە هێزی سوپەر سایان و هێزی خوای سایان.\nو ئاکیرا توریاما بڕیاری داوە کە ئانمی دراگۆن بۆل بەشێوەیەکی ئەفسانەی تەواو بکات، و ئەو شانازی بە نوسنی دەکات و دەڵێ کەمن چاوەڕوانی ئەوە نەبووم کە دراگۆن بۆل دەبێتە بەرهەمێکی جیهانی و تا ئێستا بەردەوامە لە سەرسام کردنی خوێنەرەکان.\nتوریاما لە ٢ی ئایاری ١٩٨٢ لەگەڵ یۆشیمی کاتۆ ھاوسەرگیری کرد.\n^ 「5億円」プラス「お嫁さん」—「アラレちゃん」鳥山明の結婚式. FOCUS (بە ژاپۆنی). No. 19. Shinchosha. May 14, 1982. p. 18.\n^ Toriyama, Akira (2009). Dr. Slump, Volume 18. Viz Media. p. 178. ISBN 978-1-4215-2000-1.\nویکیپیدیای ئینگلیزی: Akira Toriyama\nویکیپیدیای عەرەبی: اكيرا توریاما\nکۆمنزی ویکیمیدیا، میدیای پەیوەندیدار بە ئاکیرا توریاما تێدایە.\nدەروازە ئەنیمێ و مانگا\nویکیوتە، وتەی پەیوەندیداری بە ئاکیرا توریاما تێدایە.\nئاکیرا توریاما لەسەر ھێڵی ھەواڵی ئەنیمێ\nAkira Toriyama profile لەسەر MobyGames\nAkira Toriyama's World timeline of works (بە ژاپۆنی)\nBNF: cb12336978f (data)\nThe SBN id CFIV127255 is not valid.\nوەرگیراو لە «https://ckb.wikipedia.org/w/index.php?title=ئاکیرا_توریاما&oldid=907328»\nدیزاینەرانی کارەکتەری ئەنیمێ\nئەم پەڕەیە دواجار لە ١٤:١٢ی ٨ی شوباتی ٢٠٢٢ نوێ کراوەتەوە.


**Category: بەختیار سەعید**\n**Published: **19 **November** 2021****\nله‌یه‌كێك له نامه‌كانی تۆلستۆی كه بۆ (ت. م. ینداروف)ی ناردووه له رۆژی 1//3/ 1886دا دەڵێت (هەموو كارتەكان لەدەستی كەسانێكن كە حەزیان بە كاركردن نییە) ئەم رستەیە رێك بەسەر مندا جێ بەجێ دەكرێت، كاتێك كەسێكی ناحەز بەكارو چالاكی دەكرێتە بەرێوەبەرو ناتوانێت هیچ نوێگەرییەك بكات، ئەوە دەكەوێتە دژایەتی قۆناغی پێش خۆی كە پڕ چالاكی بووە، ئەوەی بەرێوەبەری پێشووی شێوەكاری سلێمانی بەرامبەر بە من كردی و كۆمەڵێك تۆمەتی بۆ درووست كردم كە لەهیچیاندا سەركەوتوو نەبوو تا هاتە سەر چاپكردنەوەی هەردوو كوراسەی شێوەكاران (بەدیع باباجان، ئازاد شەوقی) كە بەرێوەبەرایەتی شێوەكاری سلێمانی كە ئەركی چاپی یەكەمی لەئەستۆگرتبوو بە سوپاسەوە، لەدوای ئەوەی بێ بەرامبەر هەردوو كوراسەكە لەسەر ئاستی باشوری كوردستان بۆ هەموو كتیبخانەكانی شارو شارۆچكەكان، پەیمانگەی هونەرەجوانەكان، كۆلیژەكانی هونەر، هۆڵەكانی كردنەوەی پیشانگە بێ بەرامبەر دابەشكراوە، كە مەبەست تیایدا ئاشناكردنی شێوەكارانی كورد بووە لە ناوەندەكانی خوێندن و ناوەندە ئەكتیچەكانی هونەری لەسەر ئاستی باشوری كوردستان كە دواتر بوونە سەرچاوەی دەیان نامەی ماستەرو دكتۆرا.\nلەساڵی 2013لەسەر داوای خۆم پێشنیارم بۆ كۆمەڵگەی پەروەردەیی مارگرێت كرد كە ئایا ئەوان دەتوانن چاپی دووەمی ئەو دوو كوڕاسەیە لە ئەستۆ بگرنەوە، بە سوپاسەوە پێشنیارەكەیان وەرگرتوو، منیش وەكو داواكاری پێشكەشی بەرێوەبەرایەتی شێوەكاری سلێمانی م كردو ئەوان لاری نەبوونی خۆیان لەرێگەی نامەیەكی رەسمی-ەوە نیشاندا بەبێ ئاماژە دان بەهیچ مەرجێك، منیش لەسەر هەموو نامەكە لە تاران بە كوالیتییەكی زۆر باش كوراسەكان چاپ كرانەوەو بڕی 20 هەزار دۆلار تێچووی چاپكردنەكە بوو كە هەریەكیان 1000 دانەی لێ چاپكرا بە كوالیتییەكی زۆر باشتر لە چاپی یەكەم و جارێكی تر ئەویش وەكو چاپی یەكەم نە نرخی لەسەر بوو نە بۆ فرۆشتن بوو بەڵكو زۆربەی بێ بەرامبەر دابەشگرا.\nئەم بەرێوەبەرە چونكە چاوی ئەو سەركەوتنە باشەی كە كوراسەكان بەدەستیان هێنا هەڵ نەدهات هەربۆیە كەوتە نووسی شكاتنامەیەك لە من و زۆر دلسۆزانە بۆ خۆی بۆ هەولێروە بۆ خوی وەزیری رۆشنبیریی برد، دواتر دووجار لیژنە لە وەزارەتەوە هاتن و گفتووگۆمانكردو منیش رەزامەندییەكەم نیشان دەدان، بەڵام چونكە قەرەكە باش شێلرابوو منیش نەمدەزانی لەناكاو بە واژووی بەرێز وەزیری رۆشنبیریی لە ساڵی 2021دا لەبەشێكیدا هاتووە دەڵێت (بەختیار سەعید بە چاپكردنەوەی ئەو دوو كوراسەیە زیانی 17500 حەڤدە ملیۆن و پێنج سە هەزار دیناری لە وەزارەتی رۆشنبیریی داوە) بەبێ ئەوەی كە بزانن كە هەردوو كوراسەكە بۆ فرۆشتن نەبووەو ئەسڵەن نرخیان لەسەر نییەو ئاماژەكە بۆ ئەوەیە كە دەبێت من ئەو بڕە پارەیە بژمێرم.\nرۆژی 24/10/2021 لە بەرێوەبەرایەتی گشتی رۆشنبیریی و هونەری سلێمانی بووم سەراڵی پشتگیرییەك بووم بۆ یەكێك لە بانقەكان كە پارەیەكیان لا رابكیشم تا دووەمین فیستیڤاڵی فۆتۆگرافی كوردستان-ی پێ بكەم كە بریار بوو رۆژی 7/11/2021 ئەنجام بدرێت، لەناكاو دوو پۆلیس هاتن و هەوالی منیان پرسی وتم فەرموون وتیان تۆ ئەمر قەبزت هەیە، وتم بۆچی وتیان بۆ دەست پاكی لەناو هاورێكانمدا كە ئەو ناوە لەناو ئیمەدا زیاتر لە رووی دزی ئەوانەوە بەكاردێت لەگەڵ خۆیان بردمیان و كەلەپچەیان كردم و خستمیانە ناو سنوقی سەیارەكەیان بەرەو دادگا، كاتێك گەیشتینە ئەو ئەو حاكمە بەرێزەی كە ئەمر قەبزەكەی دەكردبوو بۆ خۆی رۆشتبوو تەنها ئەمری زیندانی كردنەكەمی دەركردبوو.\nلەو ماوەیەدا دووجار لە زیندانەوە بۆ دادگا بۆ وتە وەرگرتن بانگكرام و هاورێ و خوشكی خۆشەویستم (پەیمان عیزەدین) پارێزەرم بوو كە زۆر دڵسۆزانە هەوڵی دەداو زۆر ماندوو بوو، بەڵام ئەوەی جێی سەرسوڕماندن بوو نەمدەزانی بۆچی رۆژ لەدوای رۆژ كێشەكە گەورەتر دەكرێت.\nئەنجام لەچەندین لاوە هاوڕێیان و هونەرمەندان و ژمارەیەكی زۆر لە دڵسۆزان لە هەوڵدا بوون تا دواجار داوای 10 ملیۆن دینار كرا وەكو كەفالەت كە پێشتر كەفالەتیان قبوڵ نەدەكرد، بەسوپاسەوە برای خۆشەویست رێبوار سەعید پارەكەی بردە دادگاو هەر لەهەمان رۆژدا قەزیەكە كرایە دوو قەزیەو من هەر لە زیندان هێڵرامەوە لەگەڵ ئەوەی 10 ملیۆن دینارەكەش دانرابوو.\nبەداخەوە وەزارەتی رۆشنبیریی هەموو ئەو كارانەی كە بەدرێژایی 25 ساڵی رابردوو ئەنجامم داوە نەیبینی كە چالاكییەكان سنوری هەرێمی كوردستان و كوردستانی گەورەو جیهانیشی تێپەڕاندووە، لەهەمانكاتدا ئەو پێداگرییە زۆرەی بەشی یاسای بەرێوەبەرایەتی گشتی رۆشنبیریی و هونەری سلێمانی لەسەر زۆر وردكردنەوەی كێشەكەو درووستكردنی كێشەی زیاتر كە نازانم بۆ حەزیان دەكرد من زیاتر لە زینداندا بمێنمەوە، بەهەر حاڵ هەموومان لەو ژیانەدا حەقی خۆمان وەردەگرین.\nبەشێك لەو چالاكیانەی كە وەزارەتی رۆشنبیریی نەیبینی !\n1-چاپكردنی 15 كتێب و كوراسەی شێوەكاری كە بۆتە سەرچاوە بۆ زیاتر لە 30 نامەی ماستەرو دكتۆرا.\n2-كردنەوەی زیاتر لە 300 پیشانگەی تایبەت و هاوبەش لەناو هەرێم و دەرەوەدا.\n3-درووستكردنی پردی پەیوەندی هونەری لەنێوان هەرێمی كوردستان و جیهان و كوردستانی گەورەدا.\n4-دامەزراندنی یەكەمین دیداری نێودەوڵەتی كارتۆنی كوردی.\n5- دامەزراندنی فیستیڤاڵی فۆتۆگرافی كوردستان.\n6- كاركردنم لەبواری رۆژنامەنووسی بۆ ماوەی 25 ساڵ.\n7- ئەوە من بووم لە ساڵی 2002دا بە مەبەستی سەردانی رۆژهەڵاتی كوردستان وەزارەتی رۆشنبیریی بڕی 7 ملیۆن دیناری بۆ دابینكردم لەدوای 27 رۆژ مانەوەم لە رۆژهەڵاتی كوردستان و كۆكردنەوەی زۆرترین زانیاری شێوەكاری، كە گەڕامەوە بری 3450000 سێ ملیۆن و چوار سەدو پەنجا هەزارم گێڕایەوە بۆ وەزارەت كە بۆم هەبوو هەمووی خەرج بكەم كە تا ئێستا هیچ كەسێك نییە بەو جۆرە كاری كردبێت.\nرۆژی 18/11/2021 بەهەوڵی كۆمەڵێك خۆشەویست ئازادكرام و دوای بڕی 5 ملیۆن دیناری تر كراوە بۆ قەزیەی دووەم تا رۆژی دادگایی كردنەكەم.


لە وۆركشۆپێكدا شێوازەكانی وانەوتنەوە خرایەڕوو – زانکۆی پۆلیتەکنیکی سلێمانی\nلە وۆركشۆپێكدا شێوازەكانی وانەوتنەوە خرایەڕوو\nلە كەمپی كۆلیجە تەكنیكییەكانی زانكۆی پۆلیتەكنیكی سلێمانی، وۆركشۆپێك بەناونیشانی (سیستمی ڕاستەوخۆی خوێندكار بۆ هەڵسەنگاندن و بەرەوپێشبردنی دڵنیایی جۆری و فێركردن) بەڕێوەچوو تێیدا تیشك خرایە سەر شێوازەكانی وانەوتنەوە و چۆنیەتی ئامادەكردنی بابەتی وانە.\nلەلایەن ( سەعد محەمەد عبد ) مامۆستا لە كۆلێجی تەكنیكی ئینفۆرماتیك بەشی تەكنەلۆجیای داتابەیس ڕۆژی یەكشەممە 2018/5/20 وۆركشۆپێك بەناونیشانی (سیستمی ڕاستەوخۆی خوێندكار بۆ هەڵسەنگاندن و بەرەوپێشبردنی دڵنیایی جۆری و فێركردن) بۆ ژمارەیەك لە مامۆستایان پێشكەشكرا، كە لەم وۆركشۆپەدا باس لە چۆنیەتی هەڵسەنگاندنی مامۆستایان كرا و لەلایەن خوێندكارانیشەوە بە وردی تیشك خرایە سەر شێوازەكانی وانەوتنە و چۆنیەتی ئامادەكردنی بابەتی وانە و شێوازەكانی مامەڵەكردنی مامۆستا لەگەڵ خوێندكاراندا.\nزانكۆى پۆلیته‌كنیكى سلێمانى یادى كاره‌ساتى شه‌نگال ده‌كاته‌وه\nبازاڕی هیوا له‌پێناو نه‌خۆشخانه‌ی هیوا


فەرماندەیی ئۆپراسیۆنە هاوبەشەکانی عێراق رایگەیاند، لە شنگال روبەڕوبونەوە لە نێوان سوپای عێراق و گروپێکی چەکدار رویداوە و سەربازێکی عێراقی لە روبەڕونەوەی ئەو گروپەدا کوژراوە، هاوکات گروپەکە ناچارکراوە بەرەو سوریا پاشەکشە بکەن.\nفەرماندەیی ئۆپراسیۆنە هاوبەشەکانی عێراق لەراگەیەندراوێکدا بڵاویکردەوە، ئەمڕۆ یەکشەممە شەڕو پێکدادان لە نێوان هێزەکانی فەوجی سێی لیوای شەشی سوپای عێراق و گروپێکی چەکدار لە چیای شنگال رویداوە و سەربازێکی عێراقی کوژراوە.\nئاماژەی بەوەشکردوە، ئەو گروپە چەکدارە دەیانەوێت شوێنی مانەوەیان لە خاکی عێراق بەهێز بکەن، بەڵام ناچارکراون بەرەو سوریا پاشەکشە بکەن.\nفەرماندەیی ئۆپراسیۆنە هاوبەشەکانی عێراق باسی لەوەشکردوە، ئۆپراسیۆنەکانی پارێزگای نەینەوا راسپێدراون بۆ کۆمەڵکردن زەمینی و ئاسمانی هێزەکان لەئەگەری سەرهەڵدانی هەر پێکدادانێکی دیکە لەگەڵ گروپەکە چەکدارەکاندا.


به‌بڕیارێکی ئه‌نجومه‌نی نوێنه‌رانی عێراق هاتنه ناوه‌وه‌ی مریشک به هه‌موو جۆره‌کانیه‌وه قه‌ده‌غه ده‌کرێت و داواکراوه هه‌موو ده‌روازه سنوه‌یه‌کان پابه‌ندبن پێوه‌ی.\nسیروان محه‌مه‌د، سه‌رۆکی ژووری بازرگانی و پیشه‌سازی سلیمانی له‌کۆنگره‌یه‌کی ڕۆژناموانیدا ڕایگه‌یاند "به‌پێی بڕیاری سه‌رۆکایه‌تی ئه‌نجومه‌نی نوێنه‌رانی عێراق که له 18/5 بڕیاری له‌سه‌ر دراوه و سه‌رۆکی په‌رله‌مانی عێراق واژووی له‌سه‌ر کردووه هاورده‌کردنی مریشک و هێلکه و ماسی به‌هه‌مو شێوه‌یه‌ک قه‌ده‌غه‌ده‌کرێت".\nوتێشی "داوا له‌ته‌واوی ده‌روازه سنوریه‌کان کراوه که په‌یوه‌ستبن به‌بڕیاره‌که‌وه هه‌ر خاڵیکی سنووری کار به‌و بڕیاره نه‌کات ئه‌وا ڕوبه‌ڕوی لێپرسینه‌وه‌ی یاسای و ماددی ده‌بێته‌وه".\nئاماژه‌ی به‌وه‌شدا "بڕیاره‌که له‌به‌ر به‌رژه‌وه‌ندی ناوخۆی و به‌رهه‌می زۆری په‌له‌وه‌ر ده‌رکراوه که له‌ناوخۆی عێراقدا توانای ئه‌وه هه‌یه پێداویستی به‌رهه‌می ناوخۆی مریشک دابینبکرێت".\nله‌ئێستادا له‌سلێمانی 800 کێڵگه‌ی په‌له‌وه‌ری هه‌یه که خۆی له 1250 هۆڵی به‌رهه‌م هێنانی مریشک ده‌بینێته‌وه که له‌توانایاندا هه‌یه به‌رهه‌می مریشکی ناوخۆ دابینبکه‌ن و هه‌نارده‌ی ده‌ره‌وه‌ش بکه‌ن.\nسه‌رۆکی ژووری بازرگانی و پیشه‌سازی سلیمانی داوا له حکومه‌تی هه‌رێمی کوردستان ده‌کات که په‌یوه‌ستبێت به‌و بڕیاره‌وه که‌چه‌ندین ساڵه ژووری بازرگانی چاوه‌ڕوانی بڕیارێکی له‌و شێوه‌یه‌یه.\nنازم عه‌بدووڵا جێگری سه‌رۆکی کۆمه‌ڵه‌ی کێڵگه په‌له‌وه‌ریه‌کانی سلێمانی له‌کۆنگره ڕۆژ نامه‌وانیه‌که‌دا ڕیگه‌یاند "کارکردن به‌بڕیارێکی له‌و چه‌شنه جێگه‌ی دڵخۆشیه وه ئێمه سالانێکی زۆره چاوه‌ڕێین بڕیارێکی له‌و جۆره ده‌رکرێت".\nوتیشی" ده‌روازه‌کانی هه‌رێمی کوردستان تائێستا به‌رهه‌می مریشکی به‌ستو له‌وولاتانه‌وه ڕێگه‌ی پێده‌ده‌ن بێته ناوه‌وه که‌ئه‌مه‌ش وایکردووه به سه‌دان هۆڵی به‌رهه‌م هێنانی مریشک کاره‌کانی ڕاگرێت و توشی زه‌ره‌ری زۆر ببن بۆیه ئه‌م بڕیاره دووباره ده‌بێته‌وه هۆکار تا هۆڵه‌کانی به‌رهه‌م هێنانی مریشک ده‌ستبکه‌نه‌وه به‌کارکردن و به‌رهه‌مه‌کانیان پاره بکات و زیانیان پێنه‌گات".\nئاماژه‌ی به‌وه‌شدا "هیوادارین که خاڵه سنوریه‌کانی هه‌رێمی کوردستانیش په‌یوه‌ستبن به‌و بڕیاره‌وه تائێمه‌ش بتوانین به‌رهه‌می زیاتری مریشک به‌رهه‌م بهینین".\nله‌ماوه‌ی ڕابردوودا حکومه‌تی عێراقی بڕیاری قه‌ده‌غه‌کردنی چه‌ند به‌رهه‌مێکی ده‌رکرد که له‌ناوخۆدا به‌رهه‌م دێت و توانای پڕکردنه‌وه‌ی بازاڕیان هه‌یه.


جۆ بایدن، سەرۆکى ئەمریکا دەڵێت، پێویستە دادگاییکردنى دۆناڵد ترەمپی سەرۆکى پێشوو ڕێچکەى خۆى وەرگرێت، بەڵام بەدورى دەزانێت دادگاییکردنەکە دەنگى تەواوی کۆنگرێس بەدەستبهێنێت.\nجۆ بایدن لە گفتوگۆیەکدا لەگەڵ تۆڕى هەواڵیی CNNى ئەمریکى باسى لەوەکردوە، دادگاییکردنى ترەمپ گرنگە و کاریگەرى لەسەر پرۆسەى پاڵاوتن و دیاریکردنى پاڵێوراوانى داهاتوو لە ئیدارەى ئەمریکا دەبێت، ئەنجامى بەڕێوەنەچونى لە بەڕێوەچونى خراپتر دەبێت.\nئەو بە دوری دەزانێت لێپێچینەوەى ترەمپ دەنگى پێویست بەدەستبهێنێت، بەڵام ئەگەر شەش مانگ پێش ئێستا ترەمپ لەکار دوربخرایەتەوە ئەوا ئەنجامەکەى جیاواز دەبوو.\nجۆ بایدن کە کەمتر لە هەفتەیەکە سوێندى یاسایى خواردوە و بە فەرمى بووە بە سەرۆکى ئەمریکا دەشڵێت، پێى وانییە کە 17 سیناتۆرى کۆمارییەکان دەنگ بە لێپێچینەوەى ترەمپ بدەن، هەروەها ئەنجومەنى پیرانیش لەچاو خولەکانى پێشوو گۆڕانکاریەکى بەرچاو تێیدا ڕووینەداوە.\nڕۆژى دووشەممە ئەنجومەنى نوێنەرانى ئەمریکا لیستى تۆمەتەکانى سەر دۆناڵد ترەمپی پێشکەش کرد، لە دیارترینیان هاندان بۆ هەڵکوتانە سەر تەلارى کۆنگرێس (کاپتۆڵ) لە 6ی کانونی دووەمی 2021 لەکاتیکدا کۆبوونەوەى ئەنجومەنى نوێنەرانى تێدا ئەنجام دەدرا.\nلە تارانەوە بۆ ئیدارەی بایدن: خەریكە كاتتان بەدەستەوە نەمێنێت\n2021.02.07 - 01:08


15 مادده‌ی پڕۆژه‌ى په‌یڕه‌وی ناوخۆی په‌رله‌مان گفتوگۆی له‌سه‌ركرا\n13/02/2018 04:34:00 م\nسه‌عات 11ى پێشنیوه‌ڕۆی ئه‌مڕۆ 2018/2/13، په‌رله‌مانى كوردستان به‌سه‌رۆكایه‌تیی دكتۆر جه‌عفه‌ر ئیبراهیم ئێمینكی، جێگرى سه‌رۆكی په‌رله‌مانى كوردستان و بێگه‌رد دڵشاد تاڵه‌بانی، سكرتێری په‌رله‌مان، دانیشتنی ژماره (9)ى ئاساییی خولی پاییزه، ساڵی پێنجه‌م له خولی چواره‌مى هه‌ڵبژاردنى ئه‌نجامدا.\nسه‌ره‌تا جێگرى سه‌رۆكی په‌رله‌مان، به‌رنامه‌ى كارى دانیشتنه‌كه‌ى خوێنده‌وه كه له چوار خاڵ پێكهاتبوو، خاڵی یه‌كه‌م بریتی بوو له گفتوگۆكردنی پڕۆژه یاسای به‌ركاركردنی یاسای هه‌مواری بیسته‌می یاسای میلاكات، ژماره 20ى ساڵی 1960ى هه‌مواركراو له هه‌رێمی كوردستان، به‌پێی ماده‌كانی (72،74،75)، له‌په‌یڕه‌وی ناوخۆی په‌رله‌مانی كوردستان ژماره (1)ى ساڵی 1992ى هه‌مواركراو، خاڵی دووه‌میش بریتی بوو له گفتوگۆكردنی پڕۆژه یاسای به‌ركاركردنی یاسای نه‌هێشتنی بازرگانیكردن به مرۆڤ، ژماره 28ى ساڵی 2012ى عێراق له هه‌رێمی كوردستان، به‌پێی ماده‌كانی (72،74،75)، له‌په‌یڕه‌وی ناوخۆی په‌رله‌مانی كوردستان ژماره (1)ى ساڵی 1992ى هه‌مواركراو، خاڵی سێیه‌میش بریتی بوو له زیادكردن و ده‌ستله‌كاركێشانه‌وه‌ى ئه‌و ئه‌ندام په‌رله‌مانانه‌ی خواره‌وه له لیژنه هه‌میشه‌ییه‌كانی په‌رله‌مان: (ده‌ستله‌كاركێشانه‌وه‌ى ئه‌ندامی په‌رله‌مان به‌ڕێز دلێر مسته‌فا حه‌سه‌ن، له لیژنه‌ی كاروبارى پێشمه‌رگه و شه‌هیدان و قوربانیانی جینۆساید، زیادكردنی ئه‌ندامی په‌رله‌مان به‌ڕێز ئارى عه‌بدولله‌تیف مه‌ولود، بۆ سه‌ر لیژنه‌ی رۆشنبیری و راگه‌یاندن و هونه‌ر، به‌پێی ماده‌ی (44) له‌په‌یڕه‌وی ناوخۆی په‌رله‌مانی كوردستان ژماره (1)ى ساڵی 1992ى هه‌مواركراو، خاڵی چواره‌م و كۆتایى به‌رنامه‌ى كاریش بریتی بوو له گفتوگۆكردنی پڕۆژه‌ى په‌یڕه‌وی ناوخۆی په‌رله‌مانی كوردستان، كه له‌لایه‌ن لیژنه‌ی كاتى بۆ پێداچوونه‌وه‌ى په‌یڕه‌وی ناوخۆ ئاماده‌كراوه، به‌پێی بڕیاری ژماره (26)ى ساڵی 2014 و بڕگه‌ی (8) له مادده‌ى (په‌نجاو شه‌شه‌م)ى یاسای هه‌ڵبژاردنی په‌رله‌مانی كوردستان ژماره (1)ى ساڵی 1992ى هه‌مواركراو و پاڵپشت به مادده‌ى (94)ى په‌یڕه‌وی ناوخۆی په‌رله‌مانی كوردستان ژماره (1)ى ساڵی 1992ى هه‌مواركراو.\nخاڵی یه‌كه‌م كه بریتی بوو له گفتوگۆكردنی پڕۆژه یاسای به‌ركاركردنی یاسای هه‌مواری بیسته‌می یاسای میلاكات، ژماره 20ى ساڵی 1960ى هه‌مواركراو و خاڵی دووه‌میش گفتوگۆكردنی پڕۆژه یاسای به‌ركاركردنی یاسای نه‌هێشتنی بازرگانیكردن به مرۆڤ، له‌سه‌ر پێشنیازی په‌رله‌مانتاران، سه‌رۆكایه‌تی په‌رله‌مان دواخستنی گفتوگۆكردنی هه‌ردوو خاڵه‌كه‌ی بۆ دانیشتنه‌كانی داهاتوو خسته ده‌نگدانه‌وه‌و دواخستنی هه‌ردوو خاڵه‌كه‌ش به‌جیا به‌زۆرینه‌ی ده‌نگ په‌سندكران.\nخاڵی سێیه‌میش كه تایبه‌تبوو به زیادكردن و ده‌ستله‌كاركێشانه‌وه‌ى ئه‌و ئه‌ندام په‌رله‌مانانه‌ی خواره‌وه له لیژنه هه‌میشه‌ییه‌كانی په‌رله‌مان: (ده‌ستله‌كاركێشانه‌وه‌ى ئه‌ندامی په‌رله‌مان به‌ڕێز دلێر مسته‌فا حه‌سه‌ن، له لیژنه‌ی كاروبارى پێشمه‌رگه و شه‌هیدان و قوربانیانی جینۆساید، زیادكردنی ئه‌ندامی په‌رله‌مان به‌ڕێز ئارى عه‌بدولله‌تیف مه‌ولود، بۆ سه‌ر لیژنه‌ی رۆشنبیری و راگه‌یاندن و هونه‌ر، به‌پێی ماده‌ی (44) له‌په‌یڕه‌وی ناوخۆی په‌رله‌مانی كوردستان ژماره (1)ى ساڵی 1992ى هه‌مواركراو، خرانه ده‌نگدانه‌وه‌و په‌سندكران.\nخاڵی چواره‌م و كۆتایى به‌رنامه‌ى كاریش بریتی بوو له گفتوگۆكردنی پڕۆژه‌ى په‌یڕه‌وی ناوخۆی په‌رله‌مانی كوردستان، كه له‌لایه‌ن لیژنه‌ی كاتى بۆ پێداچوونه‌وه‌ى په‌یڕه‌وی ناوخۆ ئاماده‌كراوه، به‌پێی بڕیاری ژماره (26)ى ساڵی 2014 و بڕگه‌ی (8) له مادده‌ى (په‌نجاو شه‌شه‌م)ى یاسای هه‌ڵبژاردنی په‌رله‌مانی كوردستان.\nله‌لایه‌ن لیژنه‌ی كاتییه‌وه به‌شی شه‌شه‌می پڕۆژه‌ى په‌یڕه‌وی ناوخۆی په‌رله‌مانی كوردستان كه تایبه‌تبوو به سیستمی كاری په‌رله‌مانی له‌مادده‌كانی (48) تا (63)ی پرۆژه‌كه له‌خۆ گرتووه بۆ په‌رله‌مانتاران خوێندرانه‌وه‌و دواتر سه‌رۆكایه‌تی په‌رله‌مانی ده‌رگای گفتوگۆكردنی كرده‌وه‌و مادده به‌ماده‌ی به‌شه‌كه له‌لایه‌ن په‌رله‌مانتارانه‌وه تێبینی و پێشنیازیان له‌باره‌وه خرانه‌روو. دوای ته‌واوكردنی گفتوگۆكانی به‌شی شه‌شه‌می پڕۆژه‌ى په‌یڕه‌وی ناوخۆ كه تایبه‌تبوو به سیستمی كاری په‌رله‌مانی، سه‌رۆكایه‌تی په‌رله‌مان كۆتایی به‌دانیشتنه‌كه هێنا و ده‌نگدان له‌سه‌ر كۆی به‌شه‌كه‌و مادده‌كانی خرایه دانیشتنه‌كانی داهاتوو.


یەکگرتوو کۆگای قوتابخانەیەکی پڕ لە ئومێدو خۆزگەو خولیا\nچوار شەممە, 11 ئەیلول 2019 09:22\nبە ڕاستی ئەم (یەکگرتوو)ە نموونەیەکی تایبەتی کاری ئیسلامییە. حەز ئەکەم لە گەرمەی ڕووداوەکانی ئەم ماوەیەدا هەڵسەنگانی خۆم بکەم: ۱- ئەوەی کە دۆست و نەیارانیش لەسەری کۆکن ئەوەیە کە (یەکگرتوو) پەروەرشگایەکی بێدەنگ و پەیمانگایەکی مرۆڤسازە. سەرکردەو کادرو ئەندامانی ئەم حزبە، لە هەر کوێیەک بووبن و ببن،… ...\nسێ شەممە, 10 ئەیلول 2019 09:42\n(سەرۆک) نازناوی ئەو کەسەیە کە بەرزترین پۆست و لوتکەی هەرەمی دەسەڵات لە وڵات ، حکومەت ، حیزب ، کۆمپانیا ، زانکۆ ، سەندیکا و گروپ و ڕێکخراوە ، و هتد وەردەگرێت . ئەگەر ئەو دەزگا و ئۆرگانانە بچوێنین بە جەستەی مرۆڤێکی کامڵ ، ئەوا (سەر… ...\nسێ شەممە, 10 ئەیلول 2019 09:32\n(گەلانی شۆڕشگێڕ تا ئێستەش باجی شۆڕشەكانیان دەدەنەوە) (لە ڕۆژهەڵاتی ناوەڕاستدا شۆڕش و كودەتا و ڕاپەڕین كۆتایی بەیەكتر دێنن) لە ڕۆژهەڵاتی ناوەڕاستدا شۆڕشگێڕەكان كە دێنە سەر دەسەڵات هەمان كۆپی دەسەڵاتەكەی پێش خۆیانن، خۆش بەختی ئەو شۆڕشگێڕانە لەوەدایە ئەو نەوە نوێیەی كە چەپڵە بۆ ئەمان لیدەدات و… ...\nسێ شەممە, 03 ئەیلول 2019 10:28\nكۆچ وەك بنەمایەك بۆ گۆڕینی سیستەمی كۆمەڵگە كۆمەڵگاكان لەمیانی دەستەڵاتێكی خراپ بەكارهاتوو سیستەمێكی ناڕێك و نەگۆنجاودا تووشی شڵەشان و شڵەقانی سیاسیی و ئابووری و تاڕادەیەكی زۆریش بنەماكانی بوون بەكۆمەڵگە لەدەست دەدەن وەك پچڕ پچڕبوونی شیرازەی خێزانی و خێڵەكی و ئاوابوونی خۆری دادپەروەری. ناچار بۆ گرتنەبەرو… ...\nسێ شەممە, 03 ئەیلول 2019 09:19\nواباوە ئەگەر شتێك گرنگیەكەی لە رادەبەدەر بێت و زۆر پێویست بێت ئەوە چەند جارێك لەسەر یەك دووپات كراوەتەوە، بۆیە لەو مانشێتەی سەرەوە ویستم ئەوە بیر بخەمەوە كەوا كەرتی تایبەت چەند گرنگە بۆ هەرێمی كوردستان كە دەبێت كەرتی تایبەت بچێتیەوە ئەو شوێنەی كە پێویستە لێی بێت.… ...\nلە چی دوور و لە چی نزیک بین؟!\nیەک شەممە, 01 ئەیلول 2019 10:29\nئەوەی ئەرکەو حەتم دەبێ لێی بەدوور بین، تاکو لەوەی پێویستە لێی نزیک بین، دەکرێ ئەوە سەرەکیترین خولیای ھەر مرۆڤێکی ئاقڵ و ئاوەزدار بێت لە ژیانیدا . قوورئانی موبارەک ، ئەم نەخشەی جوان خستۆتە بەردەم کەسێتی باوەڕدار و گونجاوە بەپێی توانا لەم دوو ئایەتەی سورەتی (حەج)دا،… ...\nدوو شەممە, 26 ئاب 2019 21:13\nله‌وه‌ته‌ی شۆڕشی ئیسلامیی گه‌یشتۆته ده‌سه‌ڵات ، جار ناجارێكـ له‌بۆنه‌و یاده جێاوازه‌كانی ناوخۆیی و ئیقلیمی و ئه‌و پێشهاته تازانه‌ی ڕوو له‌به‌رژه‌وه‌ندی هه‌ردوولا ئه‌كات ، ئه‌مریكا و ئێران ده‌سه‌ویه‌خه‌ی یه‌كتری ئه‌بنه‌وه و هه‌ردوولا ئه‌ویتر تۆمه‌تبار ئه‌كات لانیكه‌م له‌ڕووی ئیعلامیه‌وه ! وه‌لێ ئه‌مجاره‌یان له‌هه‌ر كاتێكـ زیاتر تووندتربوو ،… ...\nدوو شەممە, 26 ئاب 2019 21:10\nهیچ کام لە ئیمە نیە بە رۆژگارێک یان بە زەمەنێکی سەختا تێنەپەڕی بێت و خۆزگەی بە مەرگ و مردن نەخواستبێزۆر کات گوێمان لێ ئەبێت لە ساتێکی سەختدا ئەلێین خۆزگە ئەمردم، مردنم بە پارە با من کڕیاری بووم... ئەوە قسەی زۆربەی مرۆکانە لە ساتێکی دیاریکراودا کەچیی… ...\nیەک شەممە, 25 ئاب 2019 14:58\nهه‌بوونا رێژه‌يه‌كا نه‌كێم ژ قوتابخانێن فه‌لسه‌فى ل ڕۆژهه‌لات و ڕۆژئاڤايێ جيهانێ، ژ ڤى ده‌رئه‌نجامى هزر و بيرێن جودا هاتن هه‌بوونێ و ديتنا وان به‌رامبه‌ر مه‌سه‌له‌يێن (جيهان، هه‌بوون، خودا) ژ هه‌ڤ جودانه و هه‌ر ئێك ب نێرينه‌كێ به‌رێخوه‌دانێ ل ڤان مه‌سه‌لا و چه‌ندين مه‌سه‌له‌يێن ديژى دكه‌ت،… ...\nیەک شەممە, 25 ئاب 2019 10:08\nگه‌رده‌لوولی حه‌زم ( عاصفه الحزم ) به‌و هاوپه‌یمانیه‌تیه سه‌ربازیه عه‌ره‌بی ونێوده‌وڵه‌تیه ده‌ناسرێت كه‌به‌سه‌رۆكایه‌تی سعودیه دژ به‌حوسیه‌كانی یه‌مه‌ن ڕاگه‌یه‌نرا ، ئه‌وه‌ش له‌ئه‌نجامی پێشڕه‌وه‌ی وزاڵبوونی حوسیه‌كانی یه‌مه‌ن هات كه له‌كۆتاییه‌كانی ساڵی 2014 توانیان ده‌سه‌ڵاتی خۆیان به‌سه‌ر زۆرێكـ له‌شار وشارۆچكه‌كانی ئه‌و وه‌ڵاته‌دا بسه‌پێنن ، سه‌ره‌تای پێكهێنانی ئه‌م هاوپه‌یمانیه‌تیه… ...\nپەڕەى 9 لەکۆى 123 پەڕەدا


کێبڕکێ لەسەر پۆستی ڕێکخەری گشتی ناکۆکییەکانی گۆڕان قووڵتر دەکاتەوە\nکێبڕکێکان بۆ بەدەستهێنانی پۆستی ڕێکخەری گشتیی گۆڕان کە بڕیارە ١٤ی ئەیلوول هەڵبژاردنی بۆ بکرێت، کێشە ناوخۆییەکانی ناو ئەو حزبەی زیاتر کردووە و بە پێی زانیارییەکانی "چاودێر"یش عومەری سەید عەلی خۆی کاندید دەکاتەوە.\nبە پێێ زانیارییەکانی "چاودێر"، هەریەکە لە ڕەئوف عوسمان، جەمال محەمەد، جەلال جەوهەر و عومەری سەید عەلی خۆیان بۆ پۆستی ڕێکخەری گشتیی گۆڕان کاندید کردووە و ئەوەش ناکۆکیی ناو گۆڕانی زیاتر کردووە، بە تایبەت کە هیچ گەنجێک لە لیستی کاندیدەکاندا نابیندرێت و ناوی هیچ کام لەو بەرەیەی کە بە ناڕازییەکانی گۆڕان ناویان دەرکردووە ئامادەییان نییە.\n"چاودێر" ئەوەی زانیوە بە هۆی پشتگیریکردنی کوڕەکانی نەوشیروان مستەفاوە لە عومەری سەید عەلی، چانسی ئەو کاندیدە لەوانی تر بەهێزترە.\nلە دوای کردنەوەی دەرگای خۆپاڵاوتن بۆ خانەی ڕاپەڕاندن و ڕێکخەری گشتی، دوێنێ سێشەممە، حەوت ئەندامی جڤاتی گشتیی گۆڕان دەستیان لە کار کێشایەوە و ڕایانگەیاند: بۆ سەرلەنوێ هەڵبژاردنەوەی خانەی ڕاپەڕاندن و ڕێکخەری گشتی پێویستە جڤاتی نیشتیمانی هەڵببژێردرێتەوە دوای ئەوە ئەو هەڵبژاردنانەی تر بکرێن، چونکە لە دەستووری ناوخۆی گۆڕاندا هاتووە جڤاتی نیشتیمانیی گۆڕان بۆی هەیە تەنها یەک جار خانەی ڕاپەڕاندن و ڕێکخەری گشتی هەڵببژێرێت و دوای ئەوە هەڵبژاردنی بۆ جڤاتی نیشتیمانی بکرێت و خولی نوێ دەورەی تری خانەی ڕاپەڕاندن و ڕێکخەری گشتی هەڵبژێرێتەوە.\nدووەم کۆبوونەوەی وەفدی دانوستانکاری هەرێم و عەللاوی بەڕێوە دەچێت\nگەشتی فڕۆکەخانەکانی هەرێم بۆ تاران ڕاگیران\nبەغدا یانزە دەسەڵاتی دارایی هەرێم ناهێڵێت\nحکومەتی هەرێم لەسەر دۆسیەی کچە هەشت ساڵانەکە ڕوونکردنەوە دەدات\nڕوونكردنەوەیەك لە بەڕێوەبەرایەتی ڕاگەیاندنی ئەنجومەنی دادوەری هەرێمی كوردستان\nڕێوڕەسمێك بۆ ڕێزنان لەمزەفەر نەواب ئەنجامدەدرێت


کوردە یارسانەکان لە لاێەن داگیر کرانەوە وەک کورد و لە لاێەن کوردیشەوە وەک کافر دەچەوسێنەوە و زوڵمیان لێ دەکرێت | یاریکورد یاهەق\nHome یاریکورد و یارسان کوردە یارسانەکان لە لاێەن داگیر کرانەوە وەک کورد و لە لاێەن کوردیشەوە...\nکوردە یارسانەکان لە لاێەن داگیر کرانەوە وەک کورد و لە لاێەن کوردیشەوە وەک کافر دەچەوسێنەوە و زوڵمیان لێ دەکرێت\nکومەڵگەی کوردی یارسان (کاکەیی) وەک پێکهاتەێکی رەسنی نیشتمانی کورد بە سەدان ساڵە پارێزگاریان لە ئاین و فەرهەنگی یاران کردوە و توانیویانە بە بوێری و قارەمانەتی خۆیان ئایین و فەرهەنگی راستەقینەی کورد و کوردستان بپارێزن هەر لە بەر ئەوەشە کە هیچ دوژمنێک چاوی بە یارسانەکاندا هەڵ ناێەت و لە هەر دەرفەتێک بۆیان لوابێت هەوڵی قڕ کردنی کوردە یارسانەکانیان داوە و لە هیج شوێن و جیگاێک مەیدان بە گەشە کردنی تاکیک لە یارانی سان سەحاکیان نەداوە و نادەن .\nئەگەر ئێمە وەک کورد چاوێک بە مێژوی ٣٠ ساڵی فەرمانرەوایی کورد لە باشوری وڵاتدا بخشێنین بۆمان دەر دەکەوێت کە جگە لە کاکەیەکان وەک پێکهاتەێکی رەسەنی کورد ئەوانیتر نوێنەریان لە پەرلمان و دام و دەزگاکانی هەریمی کوردستان هەبوە و لە هەموو مافێک بەشدار بوون.\nتورکمانەکان کە ژمارەیان لە هەرێمی کوردستان ناگاتە قامکەکانی دەست نەک تەنیا هەموو مافێکیان بۆ دیاری کراوە و بەشدارن لە پەرلەمانی کوردستان بەڵکوو بونەتە بڕیاردەر و پاڵەوانی روداوەکان لە مێدیا کوردیەکانی باشوردا.\nکوردانی کاکەیی کە ژمارەیان نزیک بە ٥٠٠ هەزار کەس دەبێت لە ناوچەکانی کەرکوک،موسڵ،هەولێر،سلێمانی،هەڵەبجە،کەلار،خانەقین و مەندەلی هەتاکوو ئەورۆ لە ژێر سێبەری فەرمانرەوایی کورد لە هیچ مافێک بەشدار نین و لە هیچ کوی باسیان لێوە نەکراوە و ناکرێت گەلو هوی ئەو قەدر و ناعەدالەتیە چی بێت؟\nوەک هەواڵمان بۆ هاتوە رێزدار عەمید باسڵ کاکەیی تەنیا پلەداری پاێە بەرزی کاکەیی لە باشوری کوردستان بوو کە لە دام و دەزگاکانی هەرێم دامەزرابوو و ببوە جێگای ئومید و دڵخۆشی بۆ گشت کوردانی یارسان لە هەموو کوردستان ئەویش بە پلانی لە پێش داڕێژراو لە کارەکەی دور خراوەتەوە و کەسێکیتر لە شوێنی ئەو دەست بە کار بووە.\nوەک مێژوو و پێشەوایانی هەورامان ئێمەی فێر کردوە ڕا هاتووین بە شۆرش و خەبات لە پێناو دەست خستنی عەدالەتی کومەڵایەتی و بەرخوەدان لە پێناو پاراستنی مێژوو و فەرهەنگی رەسەنی کورد و ئەم قۆناخانەش تێدەپەرێنین و لە داهاتووێکی نە زۆر دور کاتێک بۆ دەنگ و هەڵبژاردن هاتن لە درگای ماڵەکانی ئیمەتاندا ئەو کات بیرتان دەخەینەوە کە ئێوە چۆنن و چیتان بەرانبەر کاکە و کومەڵگەی کاکەیی کردوە؟ .\nژمارەی بینین 1,625


بۆ دروستنه‌بوونى كێشه ڕێگه نادرێت کورد و عەرەب ئەمساڵ هیچ تۆوێک بچێنن | تۆڕی هەواڵی سلێمانی\nHome›هەواڵ›کوردستان›بۆ دروستنه‌بوونى كێشه ڕێگه نادرێت کورد و عەرەب ئەمساڵ هیچ تۆوێک بچێنن\nله سنوورى ناوچه‌كانى كه‌ركوك و به تایبه‌تى به ناوچه‌كانى داقوق ئه‌و گونده كوردانه‌ى له ترسى داعش چۆڵیانكردووه و عه‌ره‌بى هاورده لێى نیشته‌جێبوون بۆ دروستنه‌بوونى كێشه بڕیاره بۆ وه‌رزى چاندنى ئه‌مساڵ رێگه به عه‌ره‌ب و كوردیش نه‌درێت كه‌سیان چاندن بكات.\nله دواى رووداوه‌كانى 16ى ئۆكۆتبه‌ر له سنوورى داقوقى سه‌ر به كه‌ركووك به ده‌یان گوندنى كوردى كه به‌شێكى گوندى كوردانى كاكه‌یین له ترسى هێرش و په‌لاماره‌كانى داعش و سه‌رهه‌ڵدانه‌وه‌ى ئه‌و چه‌كدارانه گونده‌كانیان چۆڵكردووه.\nزانیار ئه‌حمه‌د دانیشتوویه‌كى گوندى فه‌ریق داوده به SNNى راگه‌یاند: له سنوورى داقوق له دواى كشانه‌وه‌ى پێشمه‌رگه و سه‌رهه‌ڵدانه‌وه‌ى داعش به‌هۆى هێرش و په‌لامارى چه‌كدارانى داعش به ده‌یان گوند چۆڵكراون كه زۆربه‌یان گوندى كورده‌كانه‌و به‌شێكیشى توركمانن.\nوتیشى، “هه‌ر له گه‌ڵ بارودۆخى كورد له ناوچه‌كه كه‌وته لاوازى و گونده‌كانیان چۆڵكرد، عه‌ره‌به هاورده‌كانى سنوورى موسڵ و تكریت و سه‌لاحه‌دین ده‌ستیان كرد به هاتنه‌وه بۆ گونده كورده‌كان به تایبه‌تى ئه‌و عه‌ره‌بانه‌ى كه له ساڵانى حه‌فتاكان و له چوارچێوه‌ى پرۆسه‌ى ته‌عریب هێنرانه ناوچه‌كه”.\nزانیار ئه‌حمه‌د باسیشى له‌وه‌كرد، ئه‌و عه‌ره‌به هاوردانه به‌شێكیان راسته‌وخۆ چوونه‌ته ناو گونده‌كان، به‌ڵام به‌شێكیشیان له نزیك گونده كوردییه‌كان خه‌یمه‌یان هه‌ڵداوه یان خانوویان دروستكردووه بۆ ئه‌وه‌ى له داهاتوودا به ته‌واوى جێگیربن و ناوچه‌كه داگیربكه‌نه‌وه.\nئه‌وه‌شى خسته‌ڕوو، “ته‌واوى لایه‌نه‌كانیان له حكومه‌ت و سوپاو هێزه ئه‌منییه‌كان ئاگاداركردووه‌ته‌وه بۆ دروستنه‌بوونى كێشه له ئێستادا بڕیاردراوه له سنوورى گونده‌كه‌یان و ده‌وورووبه‌رى زه‌وییه‌كان هیچ كه‌سێك له عه‌ره‌ب و كوردیش نه‌كێلدرێن و چاندن نه‌كرێت به‌ڵێنیان داوه رێگه نه‌ده‌ن عه‌ره‌به‌كان زه‌وى كورده‌كان به‌كاربهێنن”.\nزانیار ئه‌حمه‌د راشیگه‌یاند: هێزه ئه‌منییه‌كان زیاتر له عه‌ره‌به هاوردەکان هاوسۆزن له كاتێكدا ئه‌و گوندانه‌و زه‌وییه‌كانیان به به‌ڵگه‌ى حكومى به ناوى هاووڵاتییانى كورده‌وه‌یه، هه‌رچه‌نده عه‌ره‌به‌كانیش ده‌ڵێن گرێبه‌ستمان هه‌یه به‌ڵام هیچ به‌ڵگه‌یه‌كیان نییه و به دڵنیاییه‌وه ئه‌و دۆسیه‌یه له دادگا له‌به‌رژه‌وه‌ندى كورد كۆتاییى دێت له داهاتوودا.\nله سنوورى خورماتوو بۆ داقوق و له رۆژئاواى كه‌ركوكیش ناوچه‌كانى په‌ڵكانه‌و دوبز ده‌وورووبە‌رى ژماره‌یه‌كى زۆر عه‌ره‌بى هاورده ڕوویان له گونده كورده‌كان كردووه كه به‌شێكى ئه‌و عه‌ره‌بانه هه‌مان ئه‌وانه‌ن له ساڵانى حه‌فتاكان و كۆتایى هه‌شتاكانى سه‌ده‌ى رابردوو له چوارچێوه‌ى پرۆسه‌ى ته‌عریب له‌سه‌ر زه‌وى و زارى کوردەکان دەژین.\nکۆمسیۆنی باڵای هەڵبژاردنەکان، 13 ملیۆن هاووڵاتی کارتی نوێی بایۆمەتریان وەرگرتووەتەوە


كیژه پاڵه‌وانه‌كان جامی یه‌كه‌مییان پێشكه‌ش به یانه كرد\nئێواره‌ی ڕۆژی یه‌ك شه‌ممه 4 ی 10 / 2020 و له نێو باره‌گه‌ی سه‌ره‌كی یانه‌ی وه‌رزشی پێشمه‌رگه له ناوچه‌ی شه‌كره‌كه ، به‌ڕێز مه‌حمود ئه‌حمه‌د موراد جێگری سه‌رۆكی یانه به ئاماده‌بوونی شێرزاد محه‌مه‌دی سكرتێر و ئه‌ندامانی ده‌سته‌ی كارگێڕی پێشوازی یان كرد له تیپی تۆپی سه‌رمێزی كچانی یانه .\nله‌و دیداره‌دا و سه‌ره‌تا به‌ڕێز جێگری سه‌رۆكی یانه پیرۆزبای له به‌ڵێن حه‌یده‌ر و كیژه پاڵه‌وانه‌كانی یانه كرد كه توانیان سه‌لمێنه‌ری ئاستی ڕاستی خۆیان بن و پێی ڕاگه‌یاندن كه ئه‌وان به ئاستی ڕاستی و تواناكانی خۆیان ئه‌و نازناوه‌یان به‌ده‌ست هێناوه كه دووباره جێگه‌ی دڵخۆشییه بۆ یانه‌ی وه‌رزشی پێشمه‌رگه ، هه‌روه‌ك جێگری سه‌رۆكی یانه ئاماژه‌ی پێدا كه ئه‌وان كار ده‌كه‌ن بۆ خزمه‌ت كردن به تیپه جیاوازه‌كانی یانه و ده‌یانه‌وێت خزمه‌ت به‌و گه‌نج و لاوانه بكه‌ن كه چاوه‌ڕوانی داهاتوویه‌كی گه‌شیان لێده‌كرێت .\nپاشان به‌ڵێن حه‌یده‌ر به ناوی تیپه‌كه‌یانه‌وه پێزانینی خۆی ده‌ربڕی و سوپاسی به‌ڕێز جێَگری سه‌رۆكی یانه و ته‌واوی ئه‌ندامانی ده‌سته‌ی كارگێڕی كرد بۆ پاڵپشتی به‌رده‌وامیان و ئه‌و ئه‌نجامه‌شی بۆ پاڵپشتییه به‌رده‌وامه‌كانی یانه گێڕایه‌وه كه ماوه‌ی شه‌ش ساڵه ئه‌و تیمه به به‌هێزی له گۆڕه‌پانی عێراق بۆ یاری تۆپی سه‌رمێز ده‌بینرێت .\nله كۆتایی ئه‌و میواندارییه وه‌رزشییه پڕ ئه‌نجامه‌ش جامی یه‌كه‌می عێراق پێشكه‌ش به یانه كرا و وێنه‌ی یادگاری بۆ مێژوو گیرا .


زایینی: ٢٩-٠٢-٢٠١٦ - هەتاوی: ١٣٩٤/١٢/١٠ - ١١:٣٨ تاران قه‌باره‌ی فۆنت:\nکوردستان میدیا: دایە "پیرۆز مۆئمێنی" دایکی شەهیدێکی حیزبی دێموکراتی کوردستانی ئێران لە شاری پاوە کۆچی دوایی کرد.\nبەپێی هەواڵی گەیشتوو بە ماڵپەڕی كوردستان میدیا، ڕۆژی شەممە ڕێکەوتی٨ی ڕه‌شه‌مه‌ى ١٣٩٤ی هه‌تاوی، دایە پیرۆز مۆئمێنی، كچی "عەبدولحەسن" دایکی شەهید ڕەحمان وەلیانی، خەڵكی گوندی"نەروێی"، سەر بە بەخشی نەوسوودی شاری پاوە، له ته‌مه‌نى ٦٥ساڵیدا بە هۆی نەخۆشی كۆچی دوایی كرد.\nتەرمی دایە پیرۆز لە نێو ئاپۆرای خزم و كەسوكار و دۆستانیان لە زیدی خۆی بە خاك سپێردرا.\nدایە پیرۆز ژنێكی نیشتمانپەروەر، حیزب دۆست و پێشمەرگەپەروەر بوو.\nحیزبی دێموکراتی کوردستانی ئیران سه‌ره‌خۆشی له‌بنه‌ماڵه و که‌سوکاری دایه پیرۆز دەكات و خۆی به شه‌ریكی خه‌م و په‌ژاره‌یان ده‌زانێت.


زانستی جۆیۆلۆجی – گروپی زاکیر\nبەلگەکانی راستی پەیامبەرایەتی محمد ئەمەی پەیامبەرمان کەچەندەها ساڵ پێش ئێستا ووتیەتی زانایان تازە پێی دەگەن توێژینه‌وه جیهانیه نوێكان و فه‌رمووده‌یه‌كی پێغه‌مبه‌ر دروودی خوای لێبێت ده‌رباره‌ی دوورگه‌ی...\nپه‌روه‌ردگاری باڵا ده‌فه‌رموێت:(وَالْجِبَالَ أَوْتَادًا) النبأ، ٧. واتە:چیاکانیشمان وەکو مێخ داکوتاون بە زەویدا. وە هەروەها خودای گەورە لە چەندین ئایەتدا ئاماژە بەوە دەکات کە چیاکان بۆ زیاتر جێگیربوونی زەوین...\nئیعجاززانستی جۆیۆلۆجیلادانی گومان\nلەم بابەتەدا بە وردی باسی چینەکانی زەوی دەکەین سەرەڕای ئەوەی دابەشکردنی چینەکان لەسەر ئەساسێکی بنچینەیی هێشتان تەواو بنیات نەنراوە بەڵام بە گشتی لەسەر ئاستی تێكڕای “کاسیفیکەیشنەکان” چینەکانی زەوی...\nبەشی زانستی جۆیۆلۆجی\nلەم بابەتەدا بە وردی باسی چینەکانی زەوی دەکەین سەرەڕای ئەوەی دابەشکردنی چینەکان لەسەر ئەساسێکی بنچینەیی هێشتان تەواو بنیات نەنراوە بەڵام بە گشتی لەسەر ئاستی تێكڕای “کاسیفیکەیشنەکان” چینەکانی زەوی دەکرێن بەو...\nخوای گەورە لە قورئاندا لە سورەتی (الفرقان) ئایەتی (٥٣) دا دەفەرموێت: (وهو الذي مرج البحرين هذا عذب فرات وهذا ملح اجاج وجعل بينهما برزخا وحجرا محجورا) #واتە: ئەو زاتێکە کە دوو جۆر دەریای بەدیهێناوە ، یەکیان پاک و سازگار...\nلە چەند ئایەتێکدا خوای گەورە دەفەرموێت کە ئێمە زەویمان وەک فەڕش بۆ ڕاخستوون بەڵام بێباوەڕان زیاتر ئایەتێک دەهێننەوە کە خوای گەورە دەڵێت ئێمە زەویمان وەک فەڕش بۆ ڕاخستوون و ڕەخنەی خۆیانی ئاڕاستە دەکەن کە گوایە ئەم ئایەتە...


کاڵ KALL: کومپانیای ئەمەریکی ئەنتی گەندەڵی، فریادرەسە؟!\nکومپانیای ئەمەریکی ئەنتی گەندەڵی، فریادرەسە؟!\nلەهەموو بوارەکاندا هەرێمی کوردستان پێویستی بەدەستی شارەزای بێگانە هەیە. ئەمە وەک بیر - ئیدیا هەنگاوێکی بۆزەتیڤانەیە، قابیل بەرەخنە نییە. بەڵام دەبێت بزانین، هۆی دەستبردن بۆ کارێکی وا کە بێگومان پارەیەکی باشی گەرەک دەبێت، لەکوێوە سەرچاوەی دەگرێت؟ بێگومان زووربەی چاودێران پێیان وایە ئەوە ئەنجامی فشاری هێزی ئۆپۆزسیۆنی ناڕێکخراو و ڕووناکبیران و ڕاگەیاندنی ئازاد، هاوکات پارت و دەستە بچووکەکانی نێو گۆرەپانی هەرێمە، ئەو هەنگاوەی پێناون.\nدەسەڵاتی سیاسی کە بەپلەی یەکەم یەکێتی نیشتمانی کوردستان و پارتی دیموکراتی کوردستان لێی بەرپرسیارن، بەڕاوێژ لەگەڵ دۆستانی خۆیاندا هاتوونەتە پای چارەسەرێکی وا، ئێ بەڵکوو کەمێک ئەو فشارەی لەسەریانە کەمبێتەوە، ئەمە لەکاتێکدایە، کەدەروازەکانی هەڵبژاردن ڕوو لەکرانەوەیە، تا پیشانی دەنگدەرانی بدەن، ئەها چەند خەمخۆرین و لەهەوڵی چارەسەری گەندەڵیداین و هەر ئێمە خۆمان دەتوانینین بەر بەو دیاردەیە بگرین. بەکوردی و کورتی جۆرێکە لەبەرتیلدان.\nلەئەزموونی ئەم دواییانەی لەگەڵ فڵان و فیسار کومپانیا و ڕێکخراوی لەو چەشنە، دەرکەوتووە، ئەمانە لێرە بەقەوڵی مەشهووری باڵێکی دەسەڵات تەقلە بەفیل لێدەدەن، کڵاویان کردۆتە سەر دەیەها و بەبەرتیلی جۆراوجۆر شارێرەوی کارەکەیان بۆ ئەو شوێنە بردووە کە خۆیان گەرەکیانە! بۆیە نابێت چاوەڕوانییەکی گەورەمان لەو کارە و لەو کومپانیایە هەبێت.\nدوای ئەوە لەوڵاتیکی پڕ لەناشیرینی وەک هەرێمدا، کە ڕەگی گەندەڵی و پەیوەندییە خانەوادەیی و عەشیرەتی تێیدا زۆر قوڵ و زاڵە، هاوکات وڵاتەکە بەهرەمەند نییە لەئامێرەکانی پێویستی مۆدێرن، کومپانیایەکی وا چۆن دەتوانێت دەستنیشانی دزی و فزی و گەندەڵی دارایی ئەم و ئەو لەئاستی جیاوازی پلەوپایەدا بکات؟ ئەمە مانای ئەوە نییە، مەبدەئی ئەم هەنگاوە خراپە، لەگەڵ هەموو ئەو تێبینیانەدا وەک سەرەتا گەر هاتوو لەسەدا بیستوپێنجیش سەرکەوتوو بێت، پەسەندە، ئایندە دەریدەخات. ٢٠٠٩.٤.١٣\nسه‌رۆكی حكومه‌تی هه‌رێمی كوردستان، لەکۆنگرەی ڕۆژنامەنووسی ٦ی ٤ی ٢٠٠٩ دا، ئاماژەی بەهاتنی کومپانیایەکی ئەمەریکی کرد، کە لەگەڵیدا ڕێکەوتوون، بۆ داڕشتنی بەرنامە و ستراتیجێک تا دیاریدەی گەندەڵی و چۆنییەتی بنبڕکردنیان بۆ دەستنیشان بکات. کومپانیاکە بە PWC ناسراوە، بۆ ماوەی شەش مانگ دەمێنێتەوە.\nسەرچاوەی هەواڵ: ڕۆژنامەی ڕۆژنامە، ژمارە٤٤٣ پێنجشەممە، ڕێکەوتی ٩ی ٤ ی ٢٠٠٩ لاپەڕە ٣\n- : هەمان بابەت لەماڵپەڕی کڵاوڕۆژنە ؛دا\n- : هەمان تێکست لەهەفتەنامەی ڕێبازی ئازادی؛دا، بەفۆڕماتی PDF\nbo têkstî Kurdî be pîtî Latînî بۆ تێکستی کوردی به‌پیتی لاتینی\nفي أبريل 14, 2009\nناولێنانی مناڵ، خۆبەکەمزانینی کورد؟\nلەئەسڵدا شۆڕشگێر نەبوون!\nدژایەتی ماڵپەڕی سبەی ڕاگرن!\nئمپراتۆرییەتی باهدینان، زیندوو دەکرێتەوە!


ئۆپێرای سێیەمە لە زنجیرەئۆپێرای موستیلەکەی نیبێلونگەکانی ڕیچارد ڤاگنەر. بە ڕای هەندێ لە توێژەران، ئەمە ئۆپێرای دووەمی زنجیرەئۆپێراکەیە. ڤاگنەر ئەم ئۆپێرایەی لە سێ پەردەدا داڕشتووە. ئەم ئۆپێرایە نزیکەی ٢٥٠ خولەکە.\nمیمێ لە ئەشكەوتەكەی خۆیدا، كە نزیكی دارستانەكەی نیبێلونگەكانە، خەریكی دروستكردنی شمشێرێكە. ساڵانێكە زیگفرید پەروەردە و بەخێودەكا، بەڵام مەبەستی ئەو لەم بەخێوكردنە ئەوەیە كە پاڵەوانێكی لێدەربچێ و فافنەر بكوژێ و بەم شێوەیە بتوانێ خۆی موستیلەكە داگیربکا. زیگفرید بۆ ئەم شەڕە نەخشەبۆداڕێژراوە پێویستی بە شمشێرێكی بەهێز هەیە، بۆیە میمێ بەردەوام خەریكی شمشێر دروستكردنە، بەڵام تا ئێستا هەر شمشێرێكی بۆ دروستكردبێ، ئەو شكاندوویەتی و بەرگەی هێزی ئەوی نەگرتووە.\nزیگفرید لە پیاسە دەگەڕێتەوە و هەواڵی شمشێرە نوێكەی دەپرسێ، میمێ دەیداتێ و ئەویش یەكسەر دەیشكێنێ و لێی تووڕە دەبێ. هەرچەندە زیگفرید هەمیشە دەیەوێ لە میمێ دووربكەوێتەوە، بەڵام ئەم جارە بڕیاردەدا تا نەزانێ دایكوباوكی كێن جێینەهێڵێ، بۆیە سۆراخی خێزانەكەی دەكا. وێڕای ئەوەی میمێ درۆی زۆری بۆ دەكا، بەڵام دواجار ڕاستییەكەی پێدەڵێ و باسی زیگلیندەی دایكی بۆ دەکا كە لە كاتی لەدایكبوونی زیگفریددا مردووە و شمشێرە شكاوەكەشی پیشاندەدا كە كاتی خۆی هیی باوكی بووە. زیگفرید فەرمانی پێدەدا ئەو شمشێره شکاوەی باوکی بۆ چاكبكاتەوە تا بەکاریبهێنێ و جێیدهێڵێ. میمێ شمشێرەكەی پێ چاكناكرێتەوە، بەڵام پیرەمێردێک، كە لە ڕاستیدا ڤۆتانە و شێوەی خۆی گۆڕیوە، دێتە لای میمێ و وەک ڕێبوارێک خۆیدەناسێنێ، گرەوێك لەگەڵ میمێدا دەكا لەسەر سەری خۆی كە میمێ دەتوانێ سێ پرسیاری لێبكا و ئەویش بە ڕاستی وەڵامیان بداتەوە، میمێ بۆئەوەی لێی ڕزگارببێ، گرەوەكەی لەگەڵدا دەكا. پرسیاری یەکەم ئەوەیە کە: «ئەو سێ هۆزەی لە نێوان زەوی و ئاسماندا دەژین كێن؟» ڕێبوارەکە وەڵامیدەداتەوە كە: «نیبێلونگەكان و زەبەلاحەكان و خوداكانن.» كە بە ڕاستی وەڵامیدەداتەوە، میمێ داوایلێدەكا كە لێیبگەڕێ، بەڵام ئەو زۆریلێدەكا كە دەبێ ئەویش هەمان گرەو لەگەڵیدا بكا، پرسیارەكانی ئەمانەن: «ئەو خێزانە كێیە كە لای ڤۆتان زۆر خۆشەویستە، كەچی زۆر بە چەرمەسەری دەژی؟» و «ئەو شمشێرە كامەیە كە دەتوانێ فافنەر لەناوببا؟» و «ئەو كەسە كێیە كە دەتوانێ شمشێرەكە چاكبكاتەوە؟» میمێ وەڵامی یەكەم و دووەم بە ڕاستی دەداتەوە، كە ئەوانیش، یەکەم: «نەوەكانی ڤالس» و دووەم: «شمشێری نۆتونگ»ە، بەڵام پرسیاری سێیەم نازانێ، بۆیە ڕێبوارەکە خۆی وەڵامی دەداتەوە بەوەی كە «تەنها ئەو كەسەی تا ئێستا نازانێ ترس چییە دەتوانێ شمشێرەكە چاكبكاتەوە!» پاشان ڕێبوارەکە پێیدەڵێ: «من سەرت بۆ ئەو جێدەهێڵم، خۆم سەرت ناپەڕێنم!»\nزیگفرید دێتەوە، كە دەبینێ هێشتا میمێ هیچی نەكردووە، تووڕە دەبێ، میمێ كە زیگفرید دەبینێ بۆیدەردەکەوێ كە ئەوە زیگفریدە كە تا ئێستا نازانێ ترس چییە، كەواتە بەپێی پێشبینییەكەی ڕێبوارەکە بێ، ئەوا زیگفرید میمێ دەکوژێ. بۆیە دەیەوێ بە فێڵی ئەوە ڕزگاری ببێ کە ترسی فێربکا، پێیدەڵێ كە: «ترس شتێكی زۆر گرنگە فێری ببی» زیگفریدیش حەزدەکا فێرببێ. میمێ پێیدەڵێ كە ئەگەر زیگفرید لەگەڵ فافنەردا شەڕ بکا، کە فافنەر ئێستا بە هێزی کڵاوزرێ جادووییەکە بووە بە ئەژدیها، ئەوا ترس فێردەبێ و بەڵێنیشی پێدەدا کە بیبا بۆلای. زیگفرید كە دەبینێ میمێ شمشێرەكەی پێچاكناكرێتەوە، بڕیاردەدا خۆی چاكیبكاتەوە. دەستدەكا بە تواندنەوەی ئاسنەكە و یەكێكی نوێی لێدروستدەكاتەوە. میمێ خواردنەوەیەكی ژەهراوی بۆ زیگفرید دەگرێتەوە کە دژی فافنەری ئەژدیها بەکاریبهێنێ.\nئالبەریش لەبەردەم ئەشکەوتەکەی فافنەری ئەژدیهادا خۆی مەڵاسداوە، ڕێبوارەکەش دەچێتە ئەوێ. ئالبەریش سەرەتا هەڕەشەدەكا، بەڵام دواتر دەکەوێتە باسکردنی پلانەكانی کە دەیەوێ موستیلەکە بەدەستبهێنێتەوە و هەموو جیهان ژێردەستەی خۆی بکا. ڕێبوارەکە كە دەبینێ ئەو نیازی ئەوەی نییە بچێتە ناو ئەشكەوتەكە و تەنها بۆ چاودێریكردن لەوێیە، پێشنیاز دەكا فافنەر لە خەو هەڵبستێنێ تا ئالبەریش بتوانێ لەگەڵ فافنەردا ڕێكبكەوێ. ئالبەریش بە فافنەر دەڵێ: «پاڵەوانێك هەیە و دەیەوێ شەڕت لەگەڵدا بكا، بەڵام ئەگەر موستیلەكەم بدەیتەوە، ئەوا ئامادەم ئەو شەڕە بوەستێنم» فافنەر گوێ بە ترساندنەكەی ئالبەریش نادا و دەنوێتەوە، ڤۆتان جێیاندەهێڵێ و ئالبەریشیش پاشگەز دەبێتەوە.\nلە بەرەبەیاندا زیگفرید و میمێ دێن، میمێ بڕیاردەدا کە ئەو کاتەی زیگفرید بە گژ ئەژدیهاکەدا دەچێ، جێیبهێڵێ. کە زیگفرید چاوەڕێی ئەژدیهاكە دەكا، دەبینێ باڵندەیەكی تەختەیی لەناو درەختێكدا دەخوێنێ، دەبنە هاوڕێ. بە قامیشێك دەیەوێ لاسایی گۆرانییەكەی باڵندەكە بكاتەوە، بەڵام سەركەوتوو نابێ، ئەمجارە دەیەوێ بە كەڕەناكەی لاسایی گۆرانییەكەی بكاتەوە، بەڵام لە دەنگی كەڕەناكە فافنەر ڕادەبێ و دێتە دەرەوە، پاش دەمەبۆڵەیەکی كورت، بە شەڕ دێن، زیگفرید شمشێرەكەی لەسەر دڵی فافنەری ئەژدیها دەچەقێنێ و دەیكوژێ. کە زیگفرید شمشێرەكەی لە لاشەكەیدا دەردەهێنێتەوە، دەستی بە خوێنی ئەژدیهاكە دەسووتێ و بێ ویستی خۆی دەیبا بۆ دەمی و تامی خوێنەكە دەكا، ئەم تامكردنی خوێنە وایلێدەكا كە لە گۆرانیی باڵندەكە تێبگا. موستیلەكە و کڵاوزرێ جادووییەکە لە قاسەكەی فافنەردا دەردەهێنێ، لە دەرەوەی ئەشكەوتەكە ئالبەریش و میمێ لەسەر موستیلەكە قڕەقڕیانه، کە زیگفرید دێ، ئالبەریش خۆیدەشارێتەوە، میمێ سڵاو لە زیگفرید دەكا، بەڵام زیگفرید ناڕەزایی دەردەبڕێ كە هێشتا فێری ترس نەبووە. میمێش خواردنەوە ژەهراوییەكەی دەداتێ بیخواتەوە، بەڵام تامی خوێنی ئەژدیهاكە، كە هێشتا لە دەمیدا ماوە، وایلێدەكا نیازە خراپەکەی میمێ لە دەموچاویدا بخوێنێتەوە، بۆیە ئەویش دەكوژێ. ئالبەریش كە ئاگایلێیەتی، چێژ لە بینینی کوشتنەکە دەبینێ و پێدەکەنێ. زیگفرید لاشەكەی میمێ دەباتە ناو ئەشكەوتەكەوە و بۆ داخستنی دەروازەی ئەشکەوتەکەش لاشەی ئەژدیهاكە بە بەردەمەکەیدا هەڵدەواسێ. باڵندە تەختەییەكە لە گۆرانییەكەیدا دەڵێ: «کچێک هەیە لەسەر بەردێك خەوێنراوە، بە ئاگرێكی جادوویی دەورەدراوە» زیگفریدیش بە خۆی دەڵێ: «لەوانەیە بتوانم لەم کچەوە فێری ترس ببم» بۆیە بەرەو ئەو شاخە بەڕێدەکەوێ، کە کچەکەی لێیە.\nڤۆتان لەسەر ڕێی شاخەكەی برونهیلدەی لێیە، دەردەكەوێ و ئێردای خودای دانایی بانگدەكا تا ئامۆژگاریی بكا، بەڵام ئێردا ناتوانێ هیچ ئامۆژگارییەكی بكا، ڤۆتان دەڵێ كە ترسی لە كۆتاییهاتنی خوداكان نییە، بەڵام حەزدەكا هەموو میراتییەكەی بۆ زیگفرید و كچەكەی خۆی و ئێردا، كە برونهیلدەیە، جێبهێڵێ، كارێك دەكا كە دووبارە جیهان دروستبکاتەوە. ئێردا لەم قسانەدا جێیدەهێڵێتەوە و دەچێتەوە ناو زەوی. زیگفرید دەگاتە لای ڤۆتان، كە نایناسێ و نازانێ باپیریەتی. بێڕەوشتانە لەگەڵیدا دەدوێ و شەبقەكەی سەری ڤۆتان لەسەری تووڕدەدا، پێیدەڵێ كە دەچێ ئەو کچە بێداردەکاتەوە كە لە ناوەڕاستی ئاگرە جادووییەکەی سەر شاخەکەدا خەوێنراوە. داوایلێدەكا ڕێگاكەی نیشانبدا بەڵام ڤۆتان وەڵامیناداتەوە. زیگفرید بە تەنیا بەڕێدەکەوێ بۆ شاخەكە، بەڵام ڤۆتان ڕێیلێدەگرێ، ئەویش بە شمشێرەكەی ڕمەكەی ڤۆتان دەشكێنێ، ڤۆتان بە هێمنی پارچە شكاوەكانی ڕمەكەی هەڵدەگرێتەوە و پێیدەڵێ: «بڕۆ، ناتوانم ڕێگریت لێبكەم!» پاشان ڤۆتان دیارنامێنێ.\nزیگفرید دەگاتە بەردەكەی برونهیلدەی لەسەر خەوێنراوە، سەرەتا كە ڕم و قەڵغانەكە دەبینێ وادەزانێ كە پیاوێكی سەرباز بووە، بەڵام پاشان كە قەڵغانەكە لەسەر لەشی لادەبا، دەبینێ کچە. کە بۆ یەكەم جار کچ دەبینێ دەترسێ و دووردەكەوێتەوە، بەڵام دواتر بڕیاردەدا ماچیبكا، كە ماچیدەكا، برونهیلدە ڕادەبێ و زیگفریدیش لە ترسدا دیسان دووردەكەوێتەوە، برونهیلدە لێیدەپرسێ: «ناوت چییە؟» كە دەزانێ زیگفریدە، دڵخۆش دەبێ و چیرۆكی ژیانی دایك و باوكی بۆ دەگێڕێتەوە و پێیدەڵێ كە «هەر پێش ئەوەی لەدایكببی، خۆشمویستووی» زیگفریدیش خۆشەویستیی خۆی بۆ دووپاتدەكاتەوە و بە دڵخۆشییەوە باوەش بەیەكدا دەكەن و یەكتر ماچدەكەن.


بابەتە ئاینییە ناکۆکەکان\nله‌لایه‌ن: ئاکام ئەکرەم - به‌روار: 2021-02-15-20:17:00 - کۆدی بابەت: 2274\nئاینی جولەکە یەکێکە لە ئاینە سەرەکیەکانی ڕەگەزی سامیەکان. شوێنکەوتوانی ئەم ئاینە پێیان دەوترێت "جولکە" و باوەڕیان بە پێغەمبەرایەتی پێغەمبەر موسا هەیە. ئەم چەند دێڕەی خوارەوە لە (دیوتیرۆنۆمی) "کە دەکاتە پێنجەم پەڕتووکی پیرۆزیان" چەند ئامۆژگاری و ڕاسپاردەیەکی پێغەمبەر موسایە:\n* ئەی نەوەی ئیسڕائیل گوێبگرن، خوای ئێمە یەک خودایە. (ئینجیل، دیو ٤:٦).\n* تەنها من خودام، هیچ خوایەکی تر نیە، هیچ خوایەکی تر هاوشانم نیە. (ئینجیل، ئیسایە ٥:٤٥).\n* من خودام و هیچ خودایەکی تر بوونی نیە. من خودام و هیچ هاوشێوەیەکم نیە. (ئینجیل، ئیسایە ٩:٤٦).\nئاینی جولەکە ڕەخنە دەگرێت لە پەرستنی بت، هەروەک لەم چەند دێڕەی خوارەوەدا ڕووندەبێتەوە:-\n- "ئێوە نابێت هیچ خوایەکی ترتان هەبێت بێجگە لە من ئێوە نابێت هیچ وەنەیەکی داتاشراو دروست بکەن بۆ خوا لە هاو شێوەی هەرشتێک لە ئاسمانی سەروو، یاخود لە زەوی خوارەوە، یاخود ئەوەی لە ناو ئاوی زەویدا هەیە. ئێوە نابێت هەوڵبدەن کە کڕنوشیان بۆ ببەن یاخود بیانبینن چونکە تەنها من پەروەردگارم، من خوایەکم حەسوودم"\n(ئینجیل، ئیکسۆدۆس ٥_٣:٣٠)\n- ئێوە نابێت هیچ خوایەکی ترتان هەبێت جگە لە من ئێوە نابێت هیچ وێنەیەک داتاشن بۆ خودا هاوشێوەی هەرشتێک لە ئاسمانی سەروو، یاخود زەوی خوارەوە، یاخود ئەوەی لە ناو ئاوی زەویدا هەیە. ئێوە نابێت خۆتان بۆ بچەمێننەوە بۆیان، وە نابێت خزمەتیشیان بکەن، لەبەر ئەوەی تەنها من خودام، من خوایەکی حەسوودم" (ئینجیل، دیو ٩-٧:٥)\nپەڕتووکی "چەمکی خوا"/ ن: د. زاکیر نایک\nبابه‌ته په‌یوه‌ندیداره‌كان به : چەمکی خوا لە ئاینی جودییزم (جولەکە)\nململانێی نێوان عوسمانی و سەفەوی و هۆكارەكانی\nبابه‌تی دیكه له‌سه‌ر بابەتە ئاینییە ناکۆکەکان


چاوپێکەوتنی دەزگای وارڤین لەگەڵ ناسک ئەحمەد. |\nچاوپێکەوتنی دەزگای وارڤین لەگەڵ ناسک ئەحمەد.\n2011/01/25 at 1:50 AIM: لێدوانێک بنووسە\nوارڤین–تایبەت: لەدیمانەیەکی تایبەتدا هەڵسووڕاوی بواری ژنان ناسک ئەحمەد، تیشک دەخاتەسەر زیادبوونی ریژەی توندوتیژی لەکوردستان و هۆکارەکانی و ئاماژە بەوەش دەکات کە ژنانی پەرلەمان سازش لەسەر پرسی ژن دەکەن.\nناسک، پێیوایە کە دەسەڵاتی کوردی لەهەموو ئەو توندوتیژیانە بەرپرسیارە کە بەرامبەر بەژنان ئەنجامدەدرێت. ئەو هەروەها دەڵێ کە رێکخراوەکانی ژنان و ئافرەتانی یەکێتی و پارتی بۆ سەرکوتکردنی مافی ژنان دروستبوون و هیچ قازانجێکیان بۆ پرسی ژن نەبووە.\nوارڤین: رات بەرامبەر رێکخراوەکانى داکۆکیکار لەمافەکانى ژن، لەکوردستان چییە؟ پێتوایە کاریگەرى پێویستییان لەژیانى ژندا هەبووە¬؟\nناسک ئەحمەد:ڕەخنەی من لە رێکخراوەکانی ژنان بە تەواوی جیاواز و ناکۆک و دژ بەو بۆچوونە فریوکارانە باوەیە کە هەلوومەرجی سەختی ژیانی ژنانی کوردستان وهۆکارەکانی کوشتن و تووندوتیژی دەگەرێنێتەوە بۆ سستی و لاوازی و بێ توانایی رێکخراوەکانی ژنان لە گۆرینی هەلوومەرجی ئەسەفبار و مەترسیداری ئەمرۆی ژیانی ژنانی کوردستان. ئەم لێکدانەوەیە بە تەواوی گەردنی دەسەڵات کە خۆی بکوژی ژن و بە فەرمی ناسینی یاسا کۆنەپەرست و پیاوسالارییەکانە و تا ئەم چرکە ساتە ئۆقیانووسێک لە تاوان لە ژیر دەسەڵاتیدا روویداوە ئازاد دەکات و ئۆباڵەکەی دەخاتە ملی کۆمەڵێک ژنی دەست کورت کە خۆیان پێویستیان بەوەیە رزگاربکرێن لە کۆت و ئەسارەتی فکری و کلتوری ژەنگگرتوو و لێکدانەوەی نادروست و تەنگبینی .\nلە ڕاستیدا لکاندنی وەسفی داکۆکیکار بە زۆرێک لە رێکخراوەکانی ژنانەوە لە کوردستان سەرلێتێکدەرە. بەشێکی زۆر لە رێکخراوەکانی ژنان دروست بۆ سەرکوتکردنی ژن و مافەکانی ژن لە کوردستان دروست بوون، حیزبە ناسیۆنالیستە کوردییەکان کەخۆیان موسەببی هەلوومەرجی ئەمرۆی سەختی ژیانی ژنانن ، وەک لقێکی خۆیان پێکیان هیناون بە مەرامی ئەوەی ڕووی بەرگریکەر لە مافەکانی ژن بە کۆمەلگە نیشان بدەن. بەم پێیە ناکرێ ناوی داکۆکیکار لە مافەکانی ژنیان لێ بنرێ. لە سەرەتای نەوەدەکانەوە کە ئێمە لە دژی تووندوتیژی و کوشتاری ژنان هاتبوینە مەیدان دەمانویست رای گشتی و خەڵکی ئازادیخواز بە دژی ئەم دیاردە قێزەونە بجوڵێنین رێکخراوەکانی ژنانی پارتی و یەکێتی لە بەرامبەرماندا وەستانەوە و پێیان دەوتین ئێوە داکۆکی لە بەرەڵایی و ژنانی بێ شەرەف دەکەن. بۆیە لە راستیدا ئەو رێکخراوانە گەر کاریگەرییەکیان هەبووبێت، ئەوە لە دژی بزووتنەوەی یەکسانیخوازی ژنان بووە، نەک بە پێچەوانەوە.\nوارڤین: بەپێى ئامارەکان رێژەى تووندووتیژى ئەمساڵ بەبەراورد لەگەڵ ساڵى ٢٠٠٩دا زیادى کردووە بەراى تۆ هۆکارەکانى ئەوە چییە؟\nناسک ئەحمەد: پێم وا نییە هیچ کەسێک بتوانێت ئاماری ورد و دەقیقی کوشتن و خۆسوتاندن و لێدان و ئەو توندوتیژییە جۆراوجۆرانەی کە دەرهەق بە ژنان دەکرێن لە کوردستان بدات بە دەستەوە. دەیان و بگرە سەدان رۆژنامە و بڵاوکراوەی جۆراوجۆر لە کوردستان دەردەچێت، کەمیان هەیە لەهەر ژمارەیەکیدا لیستێک لە ناوی کوژراو و بریندار و سووتاوی ژنانی ئەو سەر زەمینە بڵاونەکاتەوە. تازە ئەمە هێشتا ئەوانەن کە ناویان دەگاتە سووچی یەکێک لە رۆژنامەکان. کارەساتی گەورە هێشتا لە دەرەوەی چاوی کامێرا و رۆژنامە و پەیامنێر و میدیاکانە.\nسەیرکەن، ڕەنگە کەم مەسەلە هەبێت وەک مەسەلەی ژن راستەوخۆ پەیوەندی هەبێت بە هەلوومەرجی سیاسی و دەسەڵات ومەسەلەی ئازادییەوە بە مانای فراوانی ووشەکە. وەختێک لە کۆمەڵگەیەکدا هێرش دەکرێتە سەر ئازادی ڕادەربرێن وئازادی هەڵسورانی سیاسی، ئازادی بیروباوەر و عەقیدە، ئازادیە تایبەتی و مەدەنییەکان، یەکەم قوربانیانی ئەو هێرشە ژنان دەبن. ئەم پێودانگە پێچەوانەکەشی راستە، ئەگەر لە کۆمەڵگەیەکدا بە لێشاو ژنان بە دەلائیلی نامووسی قەتلی عام بکرێن، بسووتینرێن، تەحقیربکرێن، لووت و گۆییان ببڕدرێت ئەوا بێشک ئازادیخوازان و یەکسانیخوازان و هەڵسوراوانی بواری مافە سەرەتاییەکانی خەڵک، لە ژێر هەڕەشەی گوللەی تیرۆردا دەبن. لەم یەک دوو ساڵەی دوواییدا هەموو شاهیدین کە هێرشێکی بەرفراوانی دەسەڵات لە کوردستان بۆ سەر ئازادییە سیاسەکان بە شیێوەیەکی تووندوتیژ و بێرەحمانە دەستی پێکردووە، تیرۆرکردنی رۆژنامەنووسان عەبدولستار تاهیر شەریف، سۆرانی مامە حەمە وسەردەشت عوسمان نمونەیەکن لەو هێرشانە.\nلە دوای رووخاندنی رژێمی بەعسەوە رەوەندی سەقامگیربوونی دەسەڵات هەتاهاتووە بەقازانجی پارتی شکاوەتەوە. لە ژێر دەسەڵاتی ئەم حیزبەشدا زۆرترین ئاماری تووندوتیژی و خۆسووتاندن وکوشتن و تیرۆری ژنان لە چەند ساڵی رابردوودا رویداوە و لە گوڵیش کاڵتر بە تاوانباران نەوتراوە. بۆیە لە سایەی ئاوها دەسەڵاتێکدا ناکرێت چاوەرێی هەلومەرجی باشتر بۆ ژیانی ژنان و ئازادی بکرێت، مەگەر ئەوەی بزووتنەوەیەکی عەزیمی جەماوەریی بێتە مەیدان و کۆتایی بە ئەم قەتڵگای کوشتنی ژنانە بهێنێ.\nوارڤین: سستمى دەسەڵات و قۆرخکارى دەسەڵاتى سیاسى لەکوردستان، لەلایەن پیاوانەوە تاچەند هۆکارە بۆ زیادبوونى رێژەى تووندووتیژى؟ هەبوونى ژن، لەناوەندەکانى بڕیارو پێگەسیاسییەکان چۆن هەڵدەسەنگیێنى؟ بەتایبەت لە سەرکردایەتى حیزبە سیاسییەکاندا؟\nناسک ئەحمەد: من هیچ دۆستایەتییەکم لەگەڵ ئەو تەرزەفکرییەی نێو بزووتنەوەی فیمینیزمدا نییە کە سەرچاوەی نایەکسانی و پلەدوویی و ژێردەستەیی ژن لە کۆمەڵگەدا بۆ باڵادەستی پیاوان دەگەرێنێتەوە. ریشەی نایەکسانی وا لە نێو دەسەڵات و سیستمی سەرمایەداریدایە، جا پیاو نۆێنەرایەتی بکات یان ژن.\nمن دڵنیام چ من و چ ئێوە و چ هەموو ئینسانێکی مۆدێرن، زۆرتر سەمپاتیمان بۆ دەسەڵات و پەرلەمانێک هەیە کە ژنان و پیاوان وەک یەک بەشداربن تیایدا لە چاو دەسەڵات و پەرلەمانێکدا کە بە تەنها یان زۆرینەی پیاوان بن. بەڵام بە تەنیا بوونی ژن لە نێو هەیکەلەی دەسەڵاتی هەر ووڵاتیکدا بەو ئەنجامەمان بگەیەنێ کە ئیتر مافەکانی ژنان نۆێنەرایەتی دەکرێن لە دەسەڵاتی ئەوە ووڵاتەدا، ئەمە ئیتر فریوکاری و تینەگەیشتنە لە خودی مافەکانی ژنان و رێگەی بەدیهێنانیان. ڕیژەی ژنان لە پەرلەمانی کوردستان راستە زۆر نییە، بەڵام کەمیش نییە. کە رەنگە جاروبار لەسەر مەسەلە و کێشەیەکی ژنان هەراش ساز بکەن، بەڵام ئەمە کردویەتیە چ خێر و بەرەکەتێک بۆ ژنانی کوردستان. کام برینی تیمار کرد؟! هەزار ویەک هەرا ساز بکەن، هەزارویەک بڕیار بنووسن ولەوێ بیخۆێننەوە، بە دوو پەنجە ڕاوەشاندنی بارزانی لەسەر شەرەف و کەرامەتی کوردان و کلتووری کوردی وموقەددەساتی باوباپیران و حەزرەتەکان و هێڵە سوورەکانی شەریعەت ودیانەت بە هەوادا دەچێت.\nپرسیارەکە ئەوەیە کە پیاوان بەرنامەی چ دەسەڵاتێک دەچەرخێنن؟ ئینسان و ئینسانییەت بەبێ جیاوازی رەگەز و رەنگ و دیانەت و عەقیدە لە بەرنامەی ئەو دەسەڵاتەدا چ بایەخێکیان هەیە؟ مومکین نییە دەستور و قانوونی دەسەڵاتێک لەسەر ئەساسی ئازادی و یەکسانی ئینسانەکان نووسرابێتەوە بەڵام بەرێوەبەرانی دەسەڵات و نۆێنەران و شەخسیاتی سیاسی لەو کۆمەلگەیەدا هەمووی یان زۆرینەی زۆری پیاوان بن. بەڵام ئەگەر دەسەڵات وقانوون ودەستورێک وەک ئەوەی کوردستان لەسەر بناغەی نایەکسانی وپیاوسالاری دامەزرابێت و ئازادی ئینسانەکان بەهەزار تەلی دڕکاوی شەریعەت وکلتووری خۆماڵی بنیادنرابێ، ئەوا بێ شک ژنانی ئەو کۆمەڵگەیە لەپەراوێزی دەسەڵات وسیاسەت وبەرێوەبردنی کۆمەڵگەوە دەبن، ئەگەر چەند ژنێکی بۆرژوازی حیزبی سەر بە دەسەڵاتیش لەوێ بن، یەکەمین موستەشارەکانیان لەسەر دۆزی کوشتنی ژنان یان خەتەنەکردنی کچان مەلاکانی وەزارەتی ئەوقاف دەبن !!\nرێژەی سەرسورهێنەرو زۆری تووندوتیژی لە کوردستان و قۆرخکردنی دەسەڵاتی سیاسی لەلایەن پیاوانەوە و ڕیگەنەدان بە ژنان لە بەشداریکرن لە ژیانی سیاسی و دەسەڵاتکردن و بەرێوەبردنی کۆمەڵگەدا هەردووک دەرهاویشتە و ئاکامی یەک واقعیەتی تاڵ و تەڵخن لە کۆمەڵگەی کوردستاندا. ئەم هاوکێشەیە قابیلی لێک جیاکردنەوە نییە.\nوارڤین: بەراى تۆ بزووتنەوەی فیمنستى فیعلى لەکوردستاندا بوونى هەیە؟\nناسک ئەحمەد: کەم بزووتنەوە هەیە بە ئەندازەی فیمینیزم لە نیو خۆیدا لق و پۆپ و لێکدانەوەی زۆر جۆراوجۆر و هەندێک کاتیش دژ بە یەکی لە خۆگرتبێ. من بۆ خۆم هیچ کات پەنام نەبردووە بۆ بەکارهێنانی ووشەی فیمینییزم کاتێک باسم لە بزووتنەوەی ژنان یاخود مافەکانی ژنان کردبێ، وە هیچ کاتێکیش بزووتنەوەیەک کە خۆم بە ئەندامێکی دەزانم بە نێوی بزووتنەوەی یەکسانیخوزی ژنانەوە بە فیمینزمم گرێ نەداوەتەوە. لەم چاوپێکەوتنەدا ڕەنگە دەرفەتی ئەوە کەم بێت کە باس لە دیدگا و مێژووی فیمینیزم بکەین. بەڵام بەهەر حاڵ گەر مەبەستی ئێوە لە پرسیارەکەتان ئەو بزووتنەوەیە بێت کە بۆ بەدیهێنان و بەرگری لە ماف و ئازادی و یەکسانی ژن و پیاو لە کوردستان هەوڵی داوە، ئەوە لە کوردستان نەک بزووتنەوەیەکی وا بوونی هەیە، بەڵکو ئەگەر مێژووی هاوچەرخی کۆمەلگەی کوردستان ئەو بزووتنەوەیەی لێ دەرکێشی ئەوە مێژوویەکی ناقس دەبێت و بۆشاییەکی گەورە دەکەویتە نێو ئەو مێژووەوە، ئەو کات من و تۆش ئەمرۆ ئەم چاوپێکەوتنەمان نەدەکرد. ئەوەی ئەمرۆ وەختێک سەرانی یەکێتی و پارتی لە میدیای دەرەوەی کوردستان دەردەکەون و رۆژنامەنووسان بە پرسیار لەسەر کوشتنی ناموسی و قانوونەکان ئیحراجیان دەکەن دەلیلی بەهێزی و بە جیهانیبوونی بزووتنەوەی یەکسانیخوازی ژنانی کوردستانە. من ئەوە دەسەلمێنم گەر سەیری مێژوی بیست ساڵی ڕابردووی ئەم بزووتنەوەیە بکەین ، بەداخەوە ئەمرۆ ئەم بزووتنەوەیە لە بێ هێزترین دەورەی خۆیدایەتی. نەبوونی ئاسۆیەکی رۆشن، لەمەیداندا نەبوونی ریزێکی فراوانی هەڵسوراوانێک کە ئەوسەری رێگای رزگاری ژنان ببینن وە هەنگاو بە هەنگاو بۆ گەیشتن بەو ئامانجە تێبکۆشن گەورەترن خاڵی لاوازی ئەم بزووتنەوەیەیە. جەنگ بە دژی قانوونە پیاوسالار و دژە ژنییەکان، جەنگ بە دژی تووندوتیژی و تیرۆر و ڕەشەکوژی ژنان، جەنگ لە بەرامبەر ئیسلامی سیاسی ئەو نەبەردو بوارانە بوون کە ئەم بزووتنەوەیە بە شێوەی جۆراوجۆر نمایشی تێدا کردووە.\nوارڤین: وێڕاى زیادبوونى رێژەى رێکخراوەکان، ئازادی ژن سنوردارتردەکرێن، بەراى تۆ بۆ؟\nناسک ئەحمەد: لە وەڵامی پرسیاری یەکەمدا لەسەر دەور و نەقشی بەشێکی زۆر لە ڕێکخراوەکانی ژنان قسەم کرد، کە لە راستیدا چەندە بار بوون بەسەر بزووتنەوەی ژنان و مافەکانی ژنانەوە لە کۆمەڵگەدا. بۆیە مەسەلە زۆربوونی ژمارەی ئەو رێکخراوانە نییە. گەر لە کوردستان بە دەرزەن رێکخراوی ژنانی لە بابەت یەکێتی ژنان و یەکێتی ئافرەتان ببێت یان دروست ببێت، بە ئەندازەی سەرە دەرزییەک کاریگەرییان لەسەر کەمکردنەوەی دیاردەی کوشتن و توندوتیژی دژ بە ژن نابێت . هۆی ئەمەش رۆشنە، چونکە ئەو رێکخراوانەی کە ئێوە باسی دەکەن لە بناغەدا دژی ئەو قانوون و یاسایانە نین کە لە کوردستان کاریان پێدەکرێت و لەسەر بناغەی شەریعەت و پلە دوویی ژن دامەزراوە، بۆیە ناتوانن بە هیچ شێوەیەک دەوریان هەبێت لەسەر کەمکردنەوەی دەرد و مەینەتییەکانی ژن و دووهەنگاو ئازادی ژن لە کۆمەڵگەدا بەرنە پێش. بە بروای من هیچ هەڵسوراوێک ناتوانێ هەلسوڕاوی رێگەی ئازادی و رزگاری ژن بێت گەر تەکلیفی خۆی لەگەڵ ئیسلام و مەزهەبدا یەکلا نەکردبێتەوە.\nوارڤین: کاریگەرى خراپ بەکارهێنانى تەکنەلۆژیاو نەبوونى سستمێک، کە بووەتە هۆکارى دروستبوونى چەندین کێشەو کارەساتى کۆمەڵایەتى، کێ لێى بەرپرسیارە؟\nناسک ئەحمەد:بەبێ هیچ دوودڵییەک ئەو هێزە لێی بەرپرسیارە کە دەسەڵاتی لەکۆمەڵگەدا بەدەستەوەیە. دیارە لە هیچ شوێنێکی دنیا تەکنەلۆجیا لەلایەن دانیشتووانەوە وەک یەک بەباشی یان بە خراپی بەکارنایەت، چونکە لە هەموو شوێنێکی دنیا خەڵکی دواکەتوو وە پێشکەوتوو هەیە. بەڵام شکم هەیە لەوەی لە هیچ شۆێنێک بە ئەندازەی کوردستان بە نیسبەت بە ژمارەی دانیشتووانەوە کارەساتی خولقاندبێ. هۆی ئەمە کەلەپووتی و دوواکەوتوویی خەڵک نییە، وەک هەندێک تۆێژەرەوەی ناحاڵی دەڵێن. هۆی ئەوەی لە کوردستان لە رێگەی تەکنەلۆجیاوە کێشە و کارەسات دەقەومێ، ڕێک و ڕەوان ئاوێکە کە هەموو رۆژێک دەسەڵات دەیڕێژێ و لە ڕێگەی میدیا و مزگەوت و قوتابخانە و…خەڵکی هان دەدەن پێی تێبخەن. هێشتا ئیسکی ئەو ژنانەی کە بەدەستی پارتی لە ناوچەی بادینان کوژران و لە ئەشکەوتی گارە تەرمەکانیان فرێدان شاهیدن، لیستی ژنانی تیرۆرکراو بە دەستی یەکێتی و پارتی کە لە سەرەتای نەوەدەکانەوە بە ئاشکرا وەک چالاکیەکی نەتەوایەتی و کوردایەتی ناوەکانیان بڵاودەکرنەوە شاهیدن، دوعای لاو کە دوای ئەوەی پەنای برد بۆ دەسەڵاتی پارتی بەڵام بە بەرچاوی هێزەکانی ئەوانەوە بە وەحشیترین شێوە کە دنیای ئەمڕۆ بە خۆوە بینیبێتی بەردەباران کرا شاهیدە، تیرۆری سەردەشت عوسمانی رۆژنامەنووس کە تەنها لە فەنتازیایەکی ئەدەبیدا دەڵێ من عاشقی کچەکەی بارزانیم لەلایەن دەسەڵاتەوە شاهیدە، سوڕانەوەی ئازادانەی بکوژانی زیاتر لە ٣٠ هەزار ژن و سزانەدانیان شا‌هیدە، ئەمانە هەمووی شاهیدی ئەو حەقیقەتەن کە ئاوی تیرۆر و تووندو تیژی لە بەرزترین پلەی دەسەڵاتدارێتی ئەو مەملەکەتەوە دەریژرێ. لە ژێر سایەی دەسەڵاتێکی ئاوادا ئیتر دەبێ چ چاوەروانیەکت لە کاردانەوەی خێزانێک هەبێت، باوک و برا و ئامۆزا و مامێک هەبێت کاتێک گرتەیەکی سێکسی کەسێکیان دەبینن، لە کاتێکدا کە هەموو رۆژێک لە مینبەری مزگەوتەکان و تەلەفزیۆنەکان و شەخسی سەرۆکی ووڵات و لێپرسراوانی دەسەڵاتەوە ژن بە نامووس و شەرەفی بنەماڵە پێناسەدەکەن و پاراستنەکەی دەخەنە ئەستۆی خێزان و بنەماڵە و عەشیرەتەوە.\nوارڤین: وێڕاى دەرچوونى یاساى قەدەغەکردنى “غسل عار” رەشەکوژى ژنان و کووشتن بەناوى شەرەفەوە بەردەوامە، زۆرجاریش ئاسانکارى لە سزاى بکوژاندا دەکرێت. تۆ وەک هەڵسوراوى بوراى مافەکانى ژن، پێتوایە رێکخراوەکان و چالاکوانان لە گوشار خستنە سەرحکوومەت، بۆ جێبەجێنەکردنى یاساکان کەمتەرخەمن؟\nناسک ئەحمەد: دەسەڵاتێک گەر بە تەواوی باوەڕیەوە باوەڕی بە مەسەلەیەک هەبێت پێویستی بە گوشار دانان نییە لەسەری تا یاسایەک جێبەجی بکات کە خۆی دایرشتووە. سالی ٢٠٠٢ وەختێک ئەم بریارە لە پەیوەند بە کوشتنی ژنانەوە دەرچوو، لەسەر ئەم بڕیارە نوسینێکم نووسی بە نێونیشانی ” لە ژیر ناوی بنەبرکردنیدا پارتی دووبارە رەسمیەت دەداتەوە بە کوشتنی ژنان”، دوای تێپەربوونی هەشت ساڵ بەسەر ئەو کاتەدا، ئێستاش هەر ئەو تیتڵە هاڵدەبژێرم لە وەڵام بەو یاسایەدا، کە گوایە قەدەغەکردنی کوشتنی ناموسی لە خۆ گرتووە. بە داخەوە ئامارەکانی کوشتنی ژن لە هەشت ساڵی رابردودا وەڵامی پووچی و ناکۆکی یاساکەیان لەگەڵ قەدەغەکردنی کوشتنی ژنان دایەوە.\nلە کوردستان هەر بە شێوەی زۆرێکی تر لەو کۆمەلگەیانەی کە بناغەی یاساکان شەریعەت و ئیسلامە، کوشتنی ژن لە ژێر ناوی ناموسدا خراوەتە قانوونەوە. ئەم یاسا تا سەر مۆخ کۆنەپەرستە ئاو لە شەریعەتی ئیسلام دەخواتەوە. سەیرو سەمەرەی گۆرانکارییەکەی پارتی لەوەدا بوو، کە چووبوون بۆ داڕشتنی یاساکە و گۆڕانکاری تێیدا راووێژ و پرسیان بە زانایانی ئایینی و مەلاکان کردبوو. ئەو گۆرانکارییانەی کە کردبویان ئەوەبوو کە بۆ بریاردان لەسەر کوشتنی هەر ژنێک لەسەر نامووس دەبێت چوار کەس شاید هەبێت بەسەریەوە و بڕیاری کوشتنی هەر ژنێک دەبێت بە پێ ی قانوون و لە دادگاکاندا بدرێت و دیارە بە ووشەی غەسل العاریش پەستبوون، لە جیاتی پێشنیاریان کردبوو کە ووشەی (البواعپ الشریفە) بەکاربهێنرێت . من نازانم ئەم تروهاتانە چ پەیوەندییەکی بە قەدەغەکردنی کوشتنی ژنەوە هەیە.\nقسەی من و پرسیاری من ئەوەیە بەڕاستی ئایا ژن لە کوردستان وەک ئینسان تەماشادەکرێت یان نا؟ بارزانی و تالەبانی با وەڵامم بدەنەوە! ئایا کوشتنی ژن وەک کوشتنی ئینسان حسابی بۆ دەکرێت یان نا! کە کەسێک ژنێک دەکوژێ، دەوترێ ئینسانێکی کوشتووە یان نا! بە ڕاستی ئەم پرسیارە ئەوەندە قورسە بۆ بارزانی و تالەبانی کەوا بیست ساڵی رەبەقە نەیانتوانیوە وەڵاممان بدەنەوە؟!\nوارڤین: داواکارى گشتى لە قەزیەى ژن و پێشێلکارى مافەکانیان، بێدەنگە. بەوپێەى کە زۆربەى بکوژانى ژن، کەسوکارى نزیکیانن ئایا ئەرکى داواکارى گشتى، نییە دۆسیەى بۆبکاتەوە؟ هۆکارى لاوازى رۆڵى داواکارى گشتى لەقەزیەى ژن، بۆچى دەگەڕێتەوە؟\nناسک ئەحمەد:مەبەستت لە داواکاری گشتی کێ یە؟! داواکاری گشتی کام قانوون و کام دادگا؟! دادگای کام ووڵات و کام شار؟! دادگای ژێر دەسەڵاتی کام حیزب ؟!.داواکاری گشتی مانای مافی دەولەت و خەڵک بەسەر تاوانبارەوە. لە کوردستان دەسەڵات دەسەڵاتی حیزبە ، حیزبیش بە میلیشیاکەی کۆمەڵگەی کۆنترۆل کردووە. دەسەڵات خۆی هانی کوشتن دەدات و پەناگای بکوژانی ژنانە، ئیتر دەبێ داواکاری گشتی چ جیگەیەکی هەبێت لەم بەینەدا، مەگەر تەنها ببێت بە مەهزەلەی مێژووی ئەو کۆمەڵگە.\nداواکاری گشتی لە کوردستان ئەوەتا لە دەرەوەی هۆڵی دادگاکان و دەسەڵات. داواکاری گشتی بریتییە لەو جەماوەرە تێکۆشەر و هەزارەها ئینسانە ئازادیخوازەی کە لە بەرامبەر تیرۆری سەردەشت عوسماندا بیدەنگ نەبوون وهاتنەمەیدان و داوای ئاشکراکردنی تیرۆرستان و سزادانیان کردن. داواکاری گشتی ئەو هەزارەها ئینسانە ئازادیخوازەیە کە هەمەرۆژە بە پراکتیک و نارەزایەتی دەربڕین، بە نووسین و خۆپیشاندان… لە جەنگدایە دژ بە تیرۆر و تووندوتیژی و پێشێلکردنی ماف و ئازادییەکانی ئینسان لە کوردستان.\nوارڤین: لەخولى رابردووى پەرلەماندا پڕۆژەى یاساى تووندووتیژى خێزانى، پێشکەش بە سەرۆکایەتى پەرلەمان کرا، وێڕاى گرنگى هەبوونى یاسایەک بۆ بەرگرتن لەتووندووتیژى خێزانى، لەم خولدا تائێستاش پڕۆژەیاساکە پیشتگوێ خراوە، ئایا قەرزیەى ژن، نەکراوەتە قوربانى خیلافە سیاسییەکان؟\nناسک ئەحمەد:بوونی یاسایەک کە بەر بگرێ بە تووندوتیژی بەرامبەر بە ژن لە خێزاندا نەک هەر گرنگە بەڵکوو پێویستییەکی بێ ئەملاو لای کۆمەڵگەی کوردستانە. رۆژانە هەزارەها ژن و کیژۆلە لە خێزانەکاندا رووبەروی چەندین جۆری تووندوتیژی وەحشیانە و بێ بەزەییانە دەبنەوە و کەسێک نییە، قانوونێک نییە لەسەریان هەڵبداتێ، سەرپەنا و شوێنێک نییە ڕووی تێ بکەن سکاڵای خۆیانی لێ بکەن. ئەوەی کە ئەم دەسەلاتە بۆی گرنگ نییە یاسایەک دژ بەم هەموو تووندوتیژیە دەربکات و سنوورێکی بۆدابنێ و تاوانەکانی دژ بە ژن وەک مۆسیقایەکی ناسک بە لای گوێیدا دەروات تەنها بۆ پشتگوێ خستنی مەسەلەکە ناگەرێتەوە، بەڵکو حەقیقەت ئەوەیە کە ئەم دەسەڵاتە خۆی بەرامبەر نەک هەر ژنان بەڵکوو سەرجەم خەڵکی کوردستان تووندوتیژە و ڕەگی تووندوتیژی دژ بە ژنان ئەوەتا لە نێو دڵ و هەناوی خۆیدا.\nوارڤین: باشترین رێوشوێن بۆ کەمکردنەوەى تووندووتیژى چییە؟ لە واقیعى ئەمڕۆدا؟\nناسک ئەحمەد: باشترین و زەمانەتترین رێوشوین بۆ کەمکردنەوە و قەدەغەکردنی تووندوتیژی، بەدیهێنان و دامەزراندنی دەسەڵاتێکە کە ئازادی و یەکسانی سەرجەم دانیشتوان و جەماوەر مەیسەر بکات. دەسەڵاتێک کە مافی ژن و پیاو لاو منداڵ و پیر زەمانەت بکات و بیسەلمێنێ، تووندوتیژی بە هەموو شێوەکانی بە فەرمی و قانوونی قەدەغە بکات و ژن و پیاو لە بەردەم یاسا و لە ژیانی کۆمەڵایەتی و سیاسی و ئابوریدا یەکسان سەیر بکات. دەسەڵاتێک کە رێوشۆێنی گونجاوو عەمەلی بگرێتەبەر بۆ بەرگرتن بە توندوتیژی و قەلاچۆکردنی لە کۆمەڵگەدا .\nبۆ ئاواره‌کانی مه‌عه‌سکه‌ر سه‌لام\tلــه سنــه دو ئــه‌فــسه‌ری ئیــنتزامــی کــــوژران


ئێران دراوە دیجیتاڵییەكان لەبازرگانی دەرەكیدا بەكاردەهێنێت\n04:21 - 14/01/2022\nوەزارەتی بازرگانی و پیشەسازی ئێران رایگەیاند، لەگەڵ بانكی ناوەندی وڵاتەكەی رێككەوتنێكیان ئەنجامداوە، بە مەبەستی بەكارهێنانی دراوە دیجیتاڵییەكان لە بازرگانی دەرەكیدا.\nلەو چوارچێوەیەدا ( عەلی رەزا پەیمان بەگ) جێگری وەزیری بازرگانی و پیشەسازی ئێران رایگەیاندوە، ماوەیەكە (بلۆكچەین) و بەشێك لە دراوە دیجیتاڵییەكانی وەك ئامڕازێك بەكاردەهێنرێن بۆ پاكتاوكردنی مامەڵە داراییەكان، بۆ ئەو مەبەستە رێككەوتنێكمان لەگەڵ بانكی ناوەندی ئێران كردوە تاوەكو لە بازرگانی دەرەكیدا پشت بەو ئامڕازان ببەستین.\nئاماژەی بەوەشكردوە، پێمان وایە دراوە دیجیتاڵییەكان ئامڕازێكن بۆ پەرەپێدانی بازرگانی دەرەكی، بۆیە داوا لە بازرگانانی ئێران دەكەین بەتایبەتی ئەوانەی كاڵا هەناردە دەكەن، دراوە دیجیتاڵییەكان لە مامەڵەكانیاندا بەكاربهێنن.\nجێگری وەزیری بازرگانی و پیشەسازی ئێران ئەوەشی خستۆتەڕوو، لەچەند هەفتەی داهاتوودا، ئەو ئامڕازانە بۆ لەبازرگانی دەرەكیدا بەكاردەهێنین و پێشبینی دەكەین، لەسەرەتادا رێژەی لەسەدا 10ی هەناردەكانمان پشت بە دراوە دیجیتاڵییەكان ببەستێت.


پەیوەندییەکانی هەرێم و بەغدا\nدوای ئەوەی هەفتەی ڕابردوو پەرلەمانی عێراق بە ئامانجی دۆزینەوەی چارەسەرێک بۆ کێشەکانی نێوان بەغدا و هەولێر لیژنەیەکی بۆ گفتوگۆکردن پێکهێنا، ئەندامێکی لیژنەکە دەڵێت، لیژنەکەیان بەمنزیکانە دەست بەدانانی بەرنامەی کاری خۆی دەکات بۆ ئەوەی دەست بەکارەکانی بکات، ڕاشیگەیاند، لەبەر هەستیاریی پرسەکە نایانەوێت لەئێستادا زانیارییەکان لەو بارەیەوە بۆمیدیاکان بخەنەڕوو.\nحەسەن شوێرد، یەکێک لە ئەندامانی لیژنەی ئاساییکردنەوەی پەیوەندییەکانی حکومەتی فیدڕاڵ و هەرێم، لە لێدوانێکی تایبەتدا (شەممە 28ی تشرینی دووەمی 2020) بە "ناس کورد" ڕایگەیاند: " بڕیارە هەفتەی داهاتوو لیژنەکە کۆببێتەوە بەمەبەستی دانانی نەخشەڕێگای کاری داهاتوو و تێڕوانین لەو پرەنسیپانەی کە دەبنە هۆکاری ڕاماڵینی گرفتەکانی نێوان حکومەتی ناوەندی و حکومەتی هەرێمی کوردستان".\nلەبارەی هێڵە گشتییەکانی کاری لیژنەکەوە، شوێرد وتی: " بەهۆی هەستیاریی پرسەکەوە بڕیارمانداوە لەئێستادا هیچ زانیارییەک بۆ میدیاکان نەخەینەڕوو، هەرکات بەرنامەی کاری لیژنەکە گەڵاڵە بوو ئەوکات هەموو زانیارییەکان بۆمیدیاکان ئاشکرا دەکەین، پێش ئەو هەنگاوە ناتوانین هیچ شتێک ئاشکرا بکەین ".\nبە گوێرەی نوسراوێکی محەمەد حەلبوسی، سەرۆکی پەرلەمانی عیراق، لە ( 23ی تشرینی دووەمی 2020) لیژنەیەک لە هەشت پەرلەمانتارى عێراق پێکهێنراوە بۆ گفتوگۆکردن لەگەڵ حکومەتى فیدڕاڵ و حکومەتى هەرێم لەبارەى کێشە هەڵپەسێردراوەکانى نێوانیان و دۆزینەوەى ڕێگەچارەى چارەسەرکردنى کێشەکان.\nلەماوەی رابردوودا، شاندی هەرێم و بەغدا لەسەر زۆریەی بابەتەکان گفتوگۆیان کردووە، بەڵام گفتوگۆکانی ئەمجارەیان زیاتر پەیوەست دەبێت بە پەسەندکردنی یاسای کورتهێنانی دارایی (یاسای قەرز) لەلایەن پەرلەمانی عێراقەوە، کە تێیدا رێگە بە ناردنی هیچ بڕە پارەیەک بۆ هەرێم نادات تاوەکو نەوت رادەستی کۆمپانیای سۆمۆ نەکرێت.